title: Matti Haapoja

text: Matin isä Heikki Haapaoja oli usein käräjillä, ja hänet tuomittiin sakkoihin juopumuksesta, metsänhaaskauksesta ja rengin luvattomasta työhönotosta. Kotona Heikki Haapaoja oli myös väkivaltainen: hän saattoi juovuksissa alkaa riehua tuvassa ja ajaa perheen ulos talosta. Matti Haapoja kertoi muistelmissaan, kuinka isä oli rikkonut huonekalut kirveellä, ajanut perheensä pihalle ja kuinka lopulta kyläläiset olivat tainnuttaneet tämän. Heikki Haapaoja kuritti myös ilmeisesti päämäärättömästi sumailemattomasti Mattia, joka sai ajoittain selkäänsä myös vanhimmalta veljeltään Juholta.


title: Matti Haapoja

text: Matin isoveli Juho Haapoja alkoi hiljalleen saada lisää valtaa kotona, sillä tuohon aikaan oli tapana, että vanhin pojista sai talon haltuunsa. Matti joutui siksi lähtemään 11-vuotiaana maailmalle tienaamaan elantoansa. Hän kierteli ensin renkinä ja listautui sitten vuonna 1863 armeijaan nimellä Matts Kanon. Hän palveli kaksi vuotta Suomen kaartin reservikomppaniassa ja palasi sitten kotiseudulleen.


title: Matti Haapoja

text: Etelä-Pohjanmaalla vallitsi puukkojunkkarikausi, ja henkirikokset olivat tuolloin huomattavan yleisiä. Haapoja joutui 1860-luvun lopulla useita kertaa käräjille varkauksista ja väkivaltaisuuksista. Hän käyttäytyi muiden puukkojunkkareiden tapaan ja rehvasteli tekosillaan: ”Isontalon Antti on kuninkaana Härmässä, minun täytyy olla Ylistaron kuninkaana.”.


title: Matti Haapoja

text: Haapoja tappoi vuonna 1869 häissä lapsuudenystävänsä Heikki Impposen, joka oli väittänyt Haapojan varasteen häneltä rahaa. Suutuspäissään Haapoja löi Impposta puukolla. Hänet tuomittiin 12 vuodeksi pakkotyöhön Turun kuritushuoneeseen Kakolaan. Hän karkasi sieltä neljä kertaa vuosien 1870–1880 aikana ja lisäksi useita kertoja vangitsijoiltaan ja kuljettajiltaan. Karkumatkoillaan Haapoja varasteli ja kierteli markkinoilla. Häntä oli vaikea vangita, sillä hän tappeli aina voimakkaasti vastaan.


title: Matti Haapoja

text: Suomalaisessa lehdistössä Haapojasta tuli maankuulu. Hänen seikkailuja seurattiin tarkkaavaisesti, ja hänelle rakennettiin jopa herrasmiesrosvon mainetta. Lehdistössä häntä verrattiin jopa saksalaisen rosvoromantiikan Rinaldo Rinaldini -nimiseen hahmoon. Markkinoilla Haapojasta kirjoitettiin arkkiveisuja ja kansantarinoissa hänestä kerrottiin uskomattomia tarinoita.


title: Matti Haapoja

text: Haapoja anoi 1874 ensimmäisen kerran elinkautisvankeuden muuttamista Siperiaan karkottamiseksi. Senaatin oikeusosasto hyväksyi pyyntöön, kun Haapoja uusi anomuksensa 1880. Siperiassa Haapoja karkasi vankilasta ja eli tämän jälkeen maankiertäjänä. Siperiassa hän teki myös rikoksia, joiden lukumäärää ei ole saatu selville. Henkirikoksia Haapoja teki vähintään neljä.


title: Matti Haapoja

text: Suomessa Haapoja tappoi 1890 Helsingissä Maria Jemina Salonen -nimisen prostituoidun. Hän kuristi naisen kylmäverisesti eikä pystynyt kertomaan mitään motiivia teolleen. Teko herätti kuohuntaa, ja sen oikeudenkäyntiä seurattiin tarkasti ajan lehdistössä.


title: Matti Haapoja

text: Murhaoikeudenkäynnin ajan Haapoja pidettiin Katajanokan vankilassa. Siellä hän tutustui vankien ystävänä tunnettuun Mathilda Wredeen. Wrede kirjoitti, että Haapoja olisi kääntynyt uskoon ja katuvan tekojansa. Tutkijat eivät ole yksimielisiä siitä, että oliko Haapoja todella tullut uskoon vai huijasiko hän Wredeä. Haapojan uskoontuloa on epäilty, koska hän yritti syksyllä 1894 paeta Kakolasta ja haavoitti veitsellä kahta vartijaa, joista toinen kuoli myöhemmin.


title: Matti Haapoja

text: Epäonnistuneen pakoyrityksensä jälkeen Haapoja juoksi täynnä olleeseen ruokalaan, jossa hän puukotti itseään seitsemän kertaa rintaan. Haapoja selvisi puukotuksista, mutta hän hirttäytyi tammikuussa 1895 sellissään naruun, jonka oli punonut sukista rispaamista langoista.


title: Matti Haapoja

text: Haapojan ruumis annettiin lääketieteellisen käyttöön ja luurankoa säilytettiin pitkään Rikosmuseossa Helsingissä. Rikosmuseoon luuranko oli siirretty keskusrikospoliisin ensimmäisen päällikön Kosti Vasan aloitteesta. Haapoja haudattiin viimein Ylistaroon syyskuussa 1995.


title: Matti Haapoja

text: Haapoja tunnetaan ehkä Suomen kuuluisampana murhaajana. Tähän on vaikuttanut se, että hänen tekonsa osuivat suomenkielisen lehdistön kasvun aikaan. Hänen maineeseensa on vaikuttanut myös Siperian-kausi ja tietämättömyys Haapojan teoista tuona aikana. Kansantarinoissa ja -lauluissa hänen mainettansa on levitetty ansiokkaasti.


title: Matti Haapoja

text: Haapojasta on tehty ainakin kolme näytelmää. Jussi Kylätasku on kirjoittanut hänen elämästään näytelmän "Haapoja" (1989)


title: Matti Haapoja

text: Haapojasta tehtiin laulunsäe ""Ei Suomi toista tunne, vertaistaan murhaajaa, joka hengen riisti, ryösti ja teki tuhojaan"".


title: Matti Haapoja

text: Kolme Matti Haapojan varmaa uhria olivat:


title: Matti Haapoja

text: Lisäksi Haapoja todennäköisesti tappoi seitsemän muuta henkilöä:


title: Matti Haapoja

text: Uhreja oli mahdollisesti enemmän, mutta vain nämä kymmenen pystyttiin liittämään Haapojaan.


title: Matti Haapoja

text: Matti Haapoja myös haavoitti kuutta ihmistä:


title: Virpi Sarasvuo

text: Virpi Katriina Sarasvuo (o.s. Kuitunen, s. 20. toukokuuta 1976 Kangasniemi) on suomalainen ammattilaisuransa lopettanut maastohiihtäjä, moninkertainen maailmanmestari ja olympiamitalisti.


title: Virpi Sarasvuo

text: Sarasvuo on maailmanmestari takaa-ajosta Lahden MM-hiihdoissa 2001, 30 km yhteislähdöstä, sprinttiviestistä ja 4 × 5 km viestistä Sapporon MM-hiihdoissa 2007 sekä sprinttiviestistä ja 4 × 5 km viestistä Liberecin MM-kilpailuissa 2009. Sarasvuo oli Sapporon MM-hiihtojen menestynein urheilija.


title: Virpi Sarasvuo

text: Sarasvuon muita saavutuksia ovat muun muassa maastohiihdon maailmancupin kokonaisvoitot kausilla 2006–2007 ja 2007–2008, 30 km:n MM-hopea Oberstdorfin MM-hiihdoissa 2005, sprintin MM-pronssi Sapporon MM-hiihdoissa 2007, pronssi sprinttiviestistä Torinon olympialaisissa 2006 sekä pronssi 4 × 5 km viestistä Vancouverin olympialaisissa 2010. Lisäksi hän on voittanut Tour de Ski -kilpailusarjan vuosina 2007 ja 2009.


title: Virpi Sarasvuo

text: Sarasvuo kärsi kahden vuoden kilpailukiellon oltuaan yksi niistä suomalaishiihtäjistä, jotka jäivät kiinni Lahden MM-hiihdoissa 2001 dopingtestissä. Hän on näistä hiihtäjistä ainut, joka onnistui tekemään paluun kansainväliselle huipulle.


title: Virpi Sarasvuo

text: Sarasvuo päätti uransa maastohiihtäjänä kauden 2009–2010 jälkeen. Seuratasolla Sarasvuo edusti Kangasniemen Kalsketta ja häntä valmensi Jarmo Riski.


title: Virpi Sarasvuo

text: Vuosina 2014–2017 Sarasvuo toimi Yle Urheilun asiantuntijana.


title: Virpi Sarasvuo

text: Ensimmäisiin MM-hiihtoihinsa Kuitunen osallistui Ramsaussa 1999. Tuolloin hän oli 5 km:n 35:s. Seuraavana talvena hän vakiinnutti paikkansa maailmancupin pisteillä ollen parhaimmillaan 15:s.


title: Virpi Sarasvuo

text: Kaudella 2000–2001 Kuitunen nousi kansainväliselle huipulle ja yllätti voittamalla kultaa Lahden MM-hiihtojen takaa-ajossa. Kuitunen oli myös mukana Suomen hopeaa voittaneessa viestijoukkueessa, mutta mitali hylättiin, kun Kuitunen ja Milla Jauho jäivät kiinni Hemohesin käytöstä. Kuituselle langetettiin kahden vuoden kilpailukielto, eikä kiellon pituus muuttunut, vaikka hän ja Jauho asiasta valittivatkin. Asiaa käsiteltiin Hiihtoliiton ja hiihtäjien välillä välimiesoikeudessa. Välimiehenä toiminut professori Ari-Matti Nuutila katsoi, että Kuitunen ja Jauho eivät tienneet joukkueen lääkärin antaneen tiputuksessa kiellettyä ainetta. Kuitunen sai pitää voittamansa takaa-ajon kultamitalin, koska hän oli kilpailun jälkeen antanut puhtaan dopingnäytteen.


title: Virpi Sarasvuo

text: Suomen hiihdon entinen päävalmentaja Kari-Pekka Kyrö esitti vuonna 2008, että Kuitunen olisi ollut tietoinen asiasta. Kyrön mukaan Kuitunen keskeytti Brussonin hiihtokilpailun joulukuussa 2000 tahallaan annettuaan edellisenä päivänä liian suuren hemoglobiiniarvon. Kyrö oli sopinut FIS-pomon kanssa asiasta.


title: Virpi Sarasvuo

text: Kuitunen teki paluun seuraaviin MM-hiihtoihin Val di Fiemmessä 2003. Hänet valittiin joukkueeseen, koska hänellä oli automaattinen oikeus osallistua takaa-ajoon hallitsevana maailmanmestarina. Kuitunen sijoittui 16:nneksi ja pääsi mukaan Suomen viestijoukkueeseen, joka hiihti hopealle. Mitali kuitenkin hylättiin tälläkin kertaa, koska joukkueessa hiihtänyt Kaisa Varis oli jäänyt kiinni EPO:n käytöstä.


title: Virpi Sarasvuo

text: Maailmancupkaudella 2003–2004 Kuitunen voitti ensimmäisen maailmancupin osakilpailunsa, sijoittui kolme kertaa palkintokorokkeelle ja oli loppupisteissä kuudes. Seuraavalla kaudella 2004–2005 hän oli Oberstdorfin MM-hiihtojen yksi suosikeista, koska oli voittanut sprintin maailmancupin osakilpailun juuri kilpailujen alla, mutta sairastelu vaikeutti Kuitusen kisoja eikä hän päässyt sprintissä mitalikantaan. Kuitenkin päätösmatkalla 30 km:lla Kuitunen voitti MM-hopeaa. Hän voitti kilpailujen jälkeen toisenkin maailmancupin osakilpailun sprintissä, oli sprintticupin pisteissä toinen ja kokonaiscupissa kolmas.


title: Virpi Sarasvuo

text: Kausi 2005–2006 alkoi Kuituselta hyvin. Hän sijoittui molemmissa alkukauden perinteisen 10 kilometrin kisoissa toiseksi ja olikin ensimmäisten joukossa, jotka valittiin Torinon olympialaisiin. Takaa-ajosta Kuitunen jäi pois, mutta sprinttiviestissä hän voitti pronssia parinaan Aino-Kaisa Saarinen. 10 kilometrin perinteisen hiihtotavan kilpailussa, joka oli hänen päämatkansa, hän sijoittui yhdeksänneksi. Tätä pidettiin pettymyksenä, sillä hän oli puolitoista viikkoa aikaisemmin voittanut saman matkan maailmancupin osakilpailun.


title: Virpi Sarasvuo

text: Kauden 2006–2007 Kuitunen aloitti hieman takkuisesti, mutta myöhemmin hän hallitsi sitä. Kuusamon sprintissä hän jäi vielä toiseksi, mutta seuraavana päivänä alkoi hänen neljän osakilpailun mittainen voittoputki maailmancupissa, mihin liittyi mukaan myös yli minuutin erolla toiseksi sijoittuneeseen Marit Bjørgeniin otettu voitto Tour de Skillä. Marraskuun lopulla alkanut voittoputki päättyi vasta 20. tammikuuta 2007 Rybinskissä, jossa hän sijoittui viidenneksi. Ennen MM-hiihtoja Kuitunen ehti voittaa vielä kaksi kilpailua johtaen maailmancupia yli 400 pisteen erolla toisena olleeseen Björgeniin.


title: Virpi Sarasvuo

text: Sapporon MM-hiihdoissa Kuitusen ylivoima jatkui. Hän otti kultaa sprinttiviestissä (Riitta-Liisa Roposen kanssa), 4 × 5 km viestissä (Aino-Kaisa Saarisen, Roposen ja Pirjo Mannisen kanssa) sekä 30 km perinteisen hiihtotavan kilpailussa ja pronssia henkilökohtaisesta sprinttikilpailusta. Kuitusesta tuli kisojen selvä hiihtokuningatar, vaikka hän kärsi lähes koko kisojen ajan selkäkivuista. Maailmancupissa Kuitunen voitti vielä sprintin Lahdessa ja kokonaiskilpailun peräti 569 pisteen erolla Bjørgeniin. Hän voitti lisäksi niin sprintticupin kuin normaalimatkojen cupinkin.


title: Virpi Sarasvuo

text: Kaudella 2007–2008 Kuitunen voitti 10 kilometrin perinteisen hiihtotavan kilpailun Davosissa. Tour de Skillä hän voitti kaksi osakilpailua: 3,3 kilometrin prologin Nové Městossa ja 10 kilometrin yhteislähtökisan Val di Fiemmessä. Hän johti kokonaiskilpailua ennen viimeistä osuutta, mutta joutui päästämään Charlotte Kallan edelleen pitkässä loppunousussa ja sijoittui lopulta toiseksi. Helmikuussa Kuitunen voitti 10 kilometrin perinteisen kilpailun Otepäässä ja perinteisen sprintin Tukholmassa. Maaliskuun alkupäivinä hän saavutti voitot niin Salpausselän kisojen 10 kilometrin perinteisen kisassa kuin Drammenin sprintissäkin. Kuitunen vahvisti voittonsa maailmancupin finaalitapahtumassa Bormiossa. Hän voitti niin yhteislähtökilpailun kuin 16. maaliskuuta käydyn takaa-ajokilpailunkin. Kokonaiskilpailun lisäksi Kuitunen voitti kaudella 2007–2008 myös normaalimatkojen cupin ja sijoittui sprintticupissa kolmanneksi.


title: Virpi Sarasvuo

text: Kuitunen sijoittui maailmancup-kaudella 2008–2009 toiseksi Kuusamon 10 kilometrin perinteisen hiihtotavan kilpailussa ja voitti saman matkan Davosissa. Tour de Skillä hän voitti takaa-ajokilpailun Oberhofissa sekä 10 kilometrin perinteisen kilpailut väliaikalähdöllä Nové Městossa ja yhteislähdöllä Val di Fiemmessä. Kuitunen voitti lopulta Tour de Skin urallaan toistamiseen. Maailmancupin kokonaispisteissä hän oli viides. Liberecin MM-kilpailuissa hän voitti perinteisellä hiihdetyn sprinttiviestin maailmanmestaruuden Aino-Kaisa Saarisen kanssa. 4 × 5 km viestissä hän hiihti toisen osuuden Suomen kultajoukkueessa. Lisäksi hän sijoittui 10 kilometrin perinteisen kilpailussa neljänneksi.


title: Virpi Sarasvuo

text: Maailmancup-kausi 2009–2010 ei sujunut Kuituselta odotusten mukaisesti, parhaana saavutuksenaan kuudes sija Otepään 10 km:n perinteisellä. Kuitunen jätti Tour de Skin kahden osakilpailun jälkeen kesken, koska hän halusi keskittyä Vancouverin olympialaisiin, jotka olivat hänen toiset olympialaisensa. Vancouverissa hän sijoittui perinteisen hiihtotavan sprinttikilpailussa yhdeksänneksi ja 30 kilometrillä 14:nneksi. Viestissä hän hiihti toisen osuuden Suomen pronssijoukkueessa.


title: Virpi Sarasvuo

text: Kuitunen ilmoitti Vancouverin olympialaisten jälkeen lopettavansa maastohiihtouransa kauden jälkeen, ja hän hiihti viimeisen kansainvälisen hiihtokilpailunsa Falunin maailmancup-kilpailussa 21.3.2010. Viikkoa myöhemmin uransa viimeisissä kilpailuissa Kontiolahden SM-kisoissa Kuitunen oli mukana viestikultaa voittaneessa Kangasniemen Kalskeen joukkueessa ja 30 km:n kilpailussa hän hiihti hopealle Aino-Kaisa Saarisen jälkeen.Virpi Kuitunen seurusteli aikaisemmin liikunnanopettaja ja kunto-ohjaaja Kenneth Westerlundin kanssa ja avoparilla oli omakotitalo Espoon Nupurissa. Kuitunen lunasti talon itselleen suhteen päätyttyä.


title: Virpi Sarasvuo

text: Kuitunen avioitui liikemies Jari Sarasvuon kanssa 16. heinäkuuta 2010 ja otti miehensä sukunimen. Pariskunnalle syntyi tyttövauva maaliskuussa 2011. Hänellä on puolisonsa Jari Sarasvuon ja valmentaja Jarmo Riskin kanssa Nummelassa toimiva Pro Vividus Oy ja Espoossa toimiva Anorin Liekki Oy -nimiset yritykset, joiden päätoimiala on ulkoiluvälineissä ja -varusteissa sekä valmennuksessa.


title: Milla Saari

text: Milla Marika Saari (o.s. Jauho, s. 10. heinäkuuta 1975 Nakkila) on hiihtouransa lopettanut suomalainen maastohiihtäjä, joka edusti Nakkilan Virettä.


title: Milla Saari

text: Saari on edustanut Suomea Naganon talviolympialaisissa 1998 sekä kaksissa MM-hiihdoissa. Lahden MM-hiihdoissa 2001 Saari oli mukana voittamassa naisten viestihopeaa, mutta mitali hylättiin, kun hän ja Virpi Kuitunen jäivät kiinni dopingtestissä Hemohesin käytöstä. Asiaa käsiteltiin Hiihtoliiton ja hiihtäjien välillä välimiesoikeudessa. Välimiehenä toiminut professori Ari-Matti Nuutila katsoi, että Saaren ja Kuitusen osalta ei ollut näyttöä, että nämä olisivat tienneet joukkueen lääkärin antaneen tiputuksessa kiellettyä ainetta.


title: Milla Saari

text: Saari vapautui kilpailukiellostaan helmikuussa 2003 ja kilpaili sen jälkeen SM-tasolla sijoilla 4–10. Vuonna 2007 Saari valittiin Sapporon MM-hiihtoihin hänen sijoituttuaan Otepään 10 km:n perinteisen MC-osakilpailussa 13:nneksi. MM-hiihdoissa hän hiihti vastaavan matkan vapaalla sijoittuen 33:nneksi. Saari päätti uransa kauden jälkeen.


title: Milla Saari

text: Saari, hänen puolisonsa, entinen maastohiihtäjä Sami Saari yhdessä Juha Suosalon kanssa ovat toimineet yrittäjinä maastohiihtoon erikoistuneessa Carilainen Sport Oy:ssa Ähtärissä vuodesta 2005 lähtien.


title: Ranskan aluehallinto

text: Suuralueet () ovat Ranskan aluehallinnon korkein taso. Ranska on vuoden 2016 alusta lähtien jaettu 18 alueeseen, joista 13 sijaitsee manner-Ranskassa (yksi niistä on Korsika, joka on tarkemmin määriteltynä alueellinen yhteisö) ja viisi on merentakaista aluetta. Alueet jaetaan edelleen departementteihin. Vuoden 2015 loppuun saakka alueita oli yhteensä 27, joista 22 oli Ranskan euroopallisessa osassa.


title: Ranskan aluehallinto

text:
Manner-Ranskassa on vuoden 2016 alusta 13 aluetta, Korsika mukaan lukien.
Koska Ranska on yksi ja yhtenäinen valtio, niin alueilla ei ole ole omaa lainsäädäntöoikeutta eivätkä ne voi tehdä säädöksiä. Ne saavat hallituksen myöntämänä osan valtion keräämistä veroista, ja niillä on kohtuullisen suuruiset budjetit.


title: Ranskan aluehallinto

text: Alueita koskevan lainsäädännön mukaan niiden päätehtävä on rakentaa ja ylläpitää alueen lukioita ja tämän lisäksi tukea julkista liikennettä, koulutusta, tutkimusta sekä uusien projektien tai yritysten innovointia.


title: Ranskan aluehallinto

text: Ranskassa on keskusteltu rajoitetun lainsäädäntöoikeuden antamisesta alueille, mikä on herättänyt paljon ristiriitaa. Lisäksi on ehdotettu departementtien paikallishallitusten yhdistämistä aluetasolle, jolloin departementit olisivat vain hallinnollisia osayksiköitä.


title: Ranskan aluehallinto

text: Vuonna 1982 säädetyn hallinnon hajauttamislain jälkeen jokaisella alueella on alueellisen yhteisön status ja sitä johtaa alueneuvosto, joka valitaan kuudeksi vuodeksi yhtäläisillä ja yleisillä vaaleilla. Korsikassa hallinnosta vastaa alueellinen parlamentti.


title: Ranskan aluehallinto

text: Jokaisella alueella on hallinnossaan myös hallituksen nimeämä prefekti, jonka tehtävänä on edustaa keskushallinnon etuja alueiden hallinnossa.


title: Ranskan aluehallinto

text: Ennen Ranskan vallankumousta 1789 oli kuningaskunta jaettu historiallisiin provinsseihin, jotka olivat peräisin feodaaliajan hallinnosta, mutta jotka eräässä mielessä pääsääntöisesti vastaavat nykyisiä aluehallinnon alueita. Vuonna 1789 nämä provinssit lakkautettiin ja Ranskan valtioalue jaettiin 83 departementtiin.


title: Ranskan aluehallinto

text: Kuitenkin 1920-luvulta lähtien alettiin kyseenalaistaa jakoa departementteihin, sillä liikenteen ja yhteyksien kehitys olisi mahdollistanut suuremmat hallinnolliset yksiköt. Ensimmäinen askel tähän suuntaan otettiin, kun Vichyn hallinnon johtaja marsalkka Pétain sääti vuonna 1941 lain, jolla yhdistettiin eräitä departementtejä suuremmiksi yksiköiksi. Tämä uudelleenorganisointi kuitenkin purettiin sodan päätyttyä vuonna 1945.


title: Ranskan aluehallinto

text: Neljännen tasavallan aikana valtion aluehallinnossa tarvittavat muutokset pakottivat pohtimaan myös departementtien yläpuolella olevaa hallintoaluemallia. Vuonna 1956 annettiinkin asetus alueellisesta yhteistyöstä. Kyseessä oli puhtaasti hallinnollinen toimenpide ja tarkoituksena ei silloin ollutkaan tehdä pidemmälle meneviä muutoksia. Näin muodostuneet yhteistyöalueet muodostettiin täysin teknisin perustein, mutta osuivat kuitenkin monin paikoin yhteen vanhojen provinssirajojen kanssa.


title: Ranskan aluehallinto

text: Vuonna 1964 luotiin alueellisten toimintojen kokonaisuuksien prefektuurit. Vasta vuoden 1969 kansanäänestyksessä, jossa eräänä teemana oli alueellisten toimintojen laajentaminen, kenraali de Gaulle koki takaiskun ja joutui eroamaan Tasavallan presidentin tehtävästä. Tämä kansanäänestyksen voimakas vastalause alueellistamiselle oli varmaankin eräs syy siihen, että 1972 annettu laki alueellisista valtuustoista antoi näille elimille valtaa vain hyvin rajoitetusti. Käyttöön otettiin kuitenkin nimitys "région", joka virallisesti vahvistettiin lainsäädännöllä vuonna 1982.


title: Ranskan aluehallinto

text: Vuonna 1982 laki loi yleisillä ja yhtäläisillä vaaleilla valittavat alueneuvostot, joiden toimiaika on kuusi vuotta. Vaalikausien määrää ei ole neuvostoon valittujen edustajien osalta rajoitettu. Ensimmäiset vaalit pidettiin 16. maaliskuuta 1986. Alueet ovat muodostuneet departementtien ja kuntien kanssa Ranskan aluehallinnon yksiköiksi.


title: Ranskan aluehallinto

text: Vuoden 2016 alkuun saakka voimassa ollut aluejako on paljolti seurausta 1950-luvulla Ranskassa tapahtuneista valtioalueen hallinnollisista muutoksista, ja sitä on toistuvasti kyseenalaistettiin. Esimerkiksi Loire-Atlantiquen departementissä on voimakas mielipide, joka vaatii sen liittämistä Bretagnen alueeseen. Myös historiallisen Normandian jako kahteen osaan (Haute-Normandie ja Basse-Normandie) on jatkuvasti keskustelujen kohteena, ja useat kansalaiset vaativat näiden kahden alueen yhdistämistä. Nämä yhdistämiset tehtiinkin vuoden 2016 alusta voimaanastuneessa aluejaossa.


title: Pentti Karvonen (lääkäri)

text: Pentti Kullervo Karvonen (s. 4. toukokuuta 1942 Oulu) on suomalainen lääkärinoikeutensa menettänyt lääketieteen lisensiaatti (1968), joka tuli tunnetuksi huumeidenkäyttäjien vieroitu- ja korvaushoidoissa käytettävien lääkeaineiden, lähinnä Subutexin, välittämisestä narkomaaneille. Hän pyrkii toiminnallaan opiaattien kuten heroiinin käyttäjien korvaushoitoon. Hän on kehittänyt Benedictus-menetelmää, joka sisältää korvaavan lääkkeen jakelun, lyhyttä keskusteluhoitoa ja sosiaalisen tukiverkoston muodostamisen potilaan läheisistä. Lakiin opioidikorvaushoito kirjattiin vuonna 2000, Karvosen ensimmäisen tuomion jälkeen.


title: Pentti Karvonen (lääkäri)

text: Vantaan käräjäoikeus tuomitsi Karvosen lokakuussa 1999 kymmeneksi kuukaudeksi ehdolliseen vankeuteen neljästä huumausainerikoksesta. Karvonen oli tuonut Thaimaasta Suomeen kesällä 1997 luvatta 16 000 Temgesic-tablettia ja pienemmän erän Subutex-tabletteja. Hän sai mediassa nimen "Subutex-Karvonen". Suomessa Subutex lasketaan huumausaineeksi.


title: Pentti Karvonen (lääkäri)

text: Karvonen sai seuraavan vankeusrangaistuksen 21. lokakuuta 2000, kun Helsingin käräjäoikeus langetti hänelle 11 kuukautta ehdollista vankeutta buprenorfiinia sisältävien Subutex- ja Temgesic-lääkeaineiden myynnistä ja levittämisestä. Lääkkeiden käyttötarkoituksena oli heroinistien vieroitushoito. Tästä ja lokakuussa 1999 saamastaan tuomiosta Karvonen valitti Helsingin hovioikeuteen, joka pysytti molemmat rangaistukset ennallaan 4. kesäkuuta 2001. Korkein oikeus muutti tuomioita alentamalla rangaistuksia marraskuussa 2002.


title: Pentti Karvonen (lääkäri)

text: Helsingin käräjäoikeus langetti Karvoselle kahdeksan kuukauden ehdollisen vankeusrangaistuksen Subutex-lääkkeen välittämisestä narkomaaneille 27. heinäkuuta 2001.


title: Pentti Karvonen (lääkäri)

text: Karvonen sai ehdottoman vankeusrangaistuksen 26. helmikuuta 2002, kun Helsingin käräjäoikeus tuomitsi hänet kahdesta huumausainerikoksesta puoleksitoista vuodeksi vankeuteen. Karvonen ja syyttäjä valittivat Helsingin hovioikeuteen. Hovioikeus kovensi rangaistusta viideksi vuodeksi ehdotonta vankeutta heinäkuussa 2002. Korkein oikeus antoi Karvoselle luvan valittaa toisesta ehdottomasta tuomiosta. Korkein oikeus kumosi kyseisen tuomion 3. huhtikuuta 2003 jättäen rangaistukseksi yhteensä 2,5 vuotta ehdotonta vankeutta.


title: Pentti Karvonen (lääkäri)

text: Kaikissa oikeudenkäynneissään Karvonen vetosi oikeudelliseen ja lääketieteelliseen pakkotilaan: ilman tällaista laitonta hoidon jatkamista potilaat olisivat voineet kuolla.


title: Pentti Karvonen (lääkäri)

text: Saamiensa rikostuomioiden vuoksi Terveydenhuollon oikeusturvakeskus (TEO) vei Karvoselta oikeudet harjoittaa lääkärin ammattia kokonaan lokakuussa 2003.


title: Pentti Karvonen (lääkäri)

text: Vuonna 2005 Karvonen toimi konsulttina ja kouluttajana, jonka asiakkaat saivat korvaus- ja ylläpitohoitolääkkeensä laillisesti virolaisesta Wismarin sairaalasta.


title: Pentti Karvonen (lääkäri)

text: Schengen-sopimuksen myötä tallinnalainen Wismarin sairaala ei ole enää voinut hoitaa potilaita Suomesta. Sopimus asetti esteitä korvaushoitolääkkeiden maahantuomiselle Virosta. Tämän vuoksi osa Karvosen konsultoimista potilaista on muuttanut pysyvästi Viroon voidakseen edelleen olla virallisen hoidon piirissä siellä.


title: Maustepippuri

text: Maustepippuri ("Pimenta dioica") on erään jamaikalaisen myrttipensaisiin kuuluvan puun puolikypsä, kuivattu hedelmä. Samaan heimoon kuuluu niin Etelä-Euroopassa kasvava myrtti ("Myrtus communis") kuin mausteneilikkakin ("Syzygium aromaticum").


title: Maustepippuri

text: Maustepippuri ei ole sukua pippurille, vaikka niin helposti luulisi nimen perusteella. Nimi on jäänne väärinkäsityksestä. Kun Kristoffer Kolumbus lähti laivalla löytöretkelle, hänen tarkoituksenaan oli löytää laivareitti Intiaan, josta hänen oli tarkoitus tuoda mausteita. Kun hän lopulta rantautui Kuubaan 1492, hän näytti alkuasukkaille mukanaan tuomaansa Venetsiasta hankittua aitoa pippuria. Alkuasukkaat luulivat marjaa maustepippuriksi ja hankkivat hänelle sitä. Yhtä kaikki Espanjaan tullessaan hänellä oli paluulastissa maustetta, jonka hän arveli olevan pippuria tai ainakin hyvä väärennös pippurista. Tiesihän Kolumbus varsin hyvin, että sekä Etelä-Euroopassa luonnonvaraisena kasvavaa myrttiä ("Myrtus communis") ja katajanmarjaa ("Juniperus communis") oli käytetty pippurin väärentämiseen.


title: Maustepippuri

text: Pippuri-nimitys jäi mausteelle, joskin anglosaksisissa maissa sitä kutsutaan useimmin nimellä ”allspice”. Nimitys johtuu siitä, että keskiaikana tunnetuimpia maustesekoituksia on ”quatre epices” eli ranskalainen nelimauste, jota englannissa kutsuttiin myös nimellä ”allspice”. Nelimausteessa käytettiin pippuria, inkivääriä, neilikkaa ja muskottia. Tuo maustesekoitus oli maultaan melko lähellä maustepippuria, joten siksi vähitellen reseptien maustesekoitus korvattiin tällä Karibian saarilta peräisin olevalla pensaan marjalla. Lisäksi väitetään, että maustepippurin tuoksussa on aistittavissa häivähdys kanelia. Vähitellen maustepippuri omi itselleen kokonaan nimen ”allspice”.


title: Maustepippuri

text: Nimen lisäksi toinen epätietoisuutta aiheuttava tekijä on kasvin kotipaikka. Virhe syntyy siitä, kun lähteissä mainitaan esiintymisalueena ”Länsi-Intia”. Karibian saaria, jonne Kolumbus aikoinaan rantautui luullessaan olevansa tulossa Intiaan, kutsutaan edelleenkin varsinkin anglosaksisissa maissa Länsi-Intiaksi. Kyseessä ei siis ole Intian länsiosa.


title: Maustepippuri

text: Eniten kasvia esiintyy luonnonvaraisena Jamaikalla, missä sitä myös viljellään runsaasti vientiin. Jamaikan lähisaarillakin maustetta esiintyy jonkin verran mutta ei lainkaan yhtä runsaasti. Tiettävästi Jamaika on ainoa paikka, jossa kasvin viljely on onnistunut niin, että sitä riittää vientiin asti. Jamaika tuottaa vuosittain noin 10 000 tonnia maustepippuria. Maustetta on yritetty istuttaa ja viljellä Intiassa, Sri Lankassa, Malesiassa ja jopa Australiassa mutta laihoin tuloksin. Puu kasvaa ja puhkeaa jopa upeaan kukkaan täyttäen ilman huumaavalla tuoksullaan, mutta jostain kumman syystä yhtään marjaa ei synny.


title: Maustepippuri

text: Maustepippuria käytetään ruoanlaitossa laajasti Karibian maissa, Lähi-idässä, Pohjoismaissa ja Britteinsaarilla.


title: Circuit Zolder

text: Circuit Zolder on Heusden-Zolderissa, Belgiassa sijaitseva 3,977 kilometriä pitkä moottorirata.


title: Circuit Zolder

text: Radalla on ajettu Formula 1:n Belgian Grand Prix -kilpailuja Spa-Francorchampsin ohella. Rata sijaitsee Belgian pääkaupungin, Brysselin, itäpuolella ja siellä on ajettu F1-autoilla kilpaa vuosien 1973 ja 1984 välisenä aikana yhteensä 10 kertaa. Rata ei kuitenkaan ole koskaan saavuttanut samanlaista kuljettajien tai yleisön suosiota kuin esimerkiksi maineikas Span rata. Zolder tunnetaankin ehkä parhaiten siitä, että Gilles Villeneuve menehtyi siellä vuoden 1982 aika-ajoissa ajettuaan rajusti ulos Terlamenbocht-mutkassa. Radalla on sen F1-historian aikana nähty 9 eri voittajaa – ainoastaan Niki Lauda on onnistunut voittamaan Zolderissa kahdesti. Formula ykkösten jälkeen Zolderissa on ajettu muun muassa DTM-sarjan kisoja.


title: Jussi Ahde

text:
Juha-Matti ”Jussi” Ahde (s. 8. elokuuta 1980 Oulu) on suomalainen kaupallinen tuottaja. Hän oli mukana perustamassa yhden numeron verran ilmestynyttä "Absolute"-ilmaisjakelulehteä.
Ahde on ollut SDP:n kunnallisvaaliehdokkaana. Hän on kilpaillut "Kymppitonnissa" Lastenklinikoiden kummien edustajana sekä "Uutisvuodossa" ja "Taistelevat julkkikset" -ohjelmassa.


title: Jussi Ahde

text: Jussi Ahde on poliitikko Matti ja Hilkka Ahteen poika. Hän on tehnyt mallin töitä 1990-luvulla.


title: Jussi Ahde

text: Vuonna 2002 julkisuuteen tuli video, jossa hän nuuskasi kokaiinia. Hänet tuomittiin sakkoihin huumausaineen käyttörikoksesta vuonna 2003 yhdessä silloisen tyttöystävänsä Susanna Tervaniemen kanssa.


title: Jussi Ahde

text: Ahde avioitui laulaja Sara Nunesin kanssa kesällä 2008.. Elokuussa 2010 he jättivät avioerohakemuksen.


title: Jussi Ahde

text: Joulukuussa 2015 Ahde kertoi Uuden Suomen blogissaan kärsineensä masennuksesta lähes 20 vuotta, syöneensä mielialalääkkeitä 15 vuoden ajan ja käyttäneensä lähes kaikkia paitsi suonensisäisiä huumeita. TV-ohjelmassa marraskuussa 2016 hän kertoi aloittaneensa huumeidenkäyttönsä jo 1990-luvun lopussa, kun hän muutti Espanjaan.


title: Uusnatsismi

text: Uusnatsismi on toisen maailmansodan jälkeen syntynyttä poliittista liikehdintää, joka tähtää kansallissosialismin eli natsismin tai jonkin sen muunnelman elvyttämiseen.


title: Uusnatsismi

text: Suomen vastarintaliike vastustaa muun muassa kapitalismia, kommunismia, sionismia, monikulttuurisuutta ja Euroopan unionia.


title: Uusnatsismi

text: Kansallissosialistiset järjestöt lakkautettiin toisen maailmansodan jälkeen useimmissa Euroopan maissa. Saksan liittotasavallassa perustettiin vuonna 1949 Sosialistinen Valtakunnanpuolue, joka kiellettiin vuonna 1952. Natsismin suosio pysyi vähäisenä 1960-luvulle asti. Kun jo hävinneeksi uskottu liike alkoi nousta, ryhdyttiin puhumaan uusnatsismista.


title: Uusnatsismi

text: Saksojen yhdistymisen jälkeen 1990-luvulla uusnatsiryhmittymät saivat lisäkannattajia, etenkin entisen Saksan demokraattisen tasavallan nuorison joukosta. Tämän arvellaan olevan seurausta talousromahduksesta, korkeasta työttömyydestä ja Saksojen yhdistymisen tuottamasta kansallismielisyyden voimistumisesta. Osa uusnatsiryhmistä on harjoittanut väkivaltaa ulkomaalaisia ja varsinkin Euroopan ulkopuolelta tulleita vastaan. Saksan hallituksen vuoden 2006 selonteon mukaan uusnatsien terrori vaati yli 100 kuolonuhria Saksojen yhdistymisen jälkeen.


title: Uusnatsismi

text: Saksan Vapaat nationalistit sai alkunsa 1990-luvun alun ”oikeistolaisista” talonvaltauksista.


title: Uusnatsismi

text:
Uusnatsien tunnukset perustuvat natsi-Saksan tunnuksiin, hakaristiin ja puna-valko-mustaan lippuun. Hakaristi on usein korvattu muunnelmilla (varsinkin Saksassa, jossa se on laiton) tai riimuilla. Esimerkiksi numero 88 vastaa kahta peräkkäistä aakkoston kahdeksatta kirjainta H ja on siten lyhenne sanoista ”Heil Hitler”. Numero 14 merkitsee valkoisen ylivallan kannattajan David Lanen kuuluisaksi tekemää 14-sanaista lausetta: ”"We must secure the existence of our people and a future for white children"” eli vapaasti käännettynä ”Meidän on turvattava kansamme olemassaolo ja tulevaisuus valkoisille lapsille.”
Uusnatsistisilla veljeskunnilla on 150 salaista koodia, joilla he viestittävät aatteistaan. He käyttävät nykyisin myös palestiinahuiveja, joiden tarkoitus on osoittaa, että he vastustavat Israelia.


title: Uusnatsismi

text: Uusnatsit marssivat joinain ”juhlapäivinä” kuten Adolf Hitlerin syntymäpäivänä 20. huhtikuuta, sekä Rudolf Hessin kuolinpäivänä 17. elokuuta. Saksassa nämä marssit on ajoittain kielletty, kuten myös natsi-Saksan aikaiset marssit yms. natsisymbolit. Niiden sijaan uusnatsit ovat käyttäneet muun muassa Richard Wagnerin, Carl Orffin, Bedřich (Friedrich) Smetanan ja Jean Sibeliuksen musiikkia.


title: Pilatus

text: Pilatus tarkoittaa muun muassa seuraavaa:


title: Lajos Kossuth

text: Lajos Kossuth (19. syyskuuta 1802 Monok – 20. maaliskuuta 1894 Torino) on Unkarin kansallissankari joka innosti maataan itsenäistymään Itävallasta.


title: Lajos Kossuth

text: Kossuth syntyi 1802 koillisunkarilaisessa Monokin kylässä köyhään, mutta aateliseen perheeseen. Hän opiskeli oikeustiedettä ja keksi 1830-luvulla korvata puuttuvan unkarinkielisen sanomalehdistön valtiopäivien selonteoilla, mistä hyvästä hänet tuomittiin kolmeksi vuodeksi vankeuteen. Hänen rikoksensa oli lähinnä erillisen perustuslain vaatiminen Unkarille. Tuomionsa jälkeen hän sai luvan toimittaa lehteä ja kasvatti mainettaan unkarilaisten liberaalien johtajana.


title: Lajos Kossuth

text: Unkarin kansannousu maaliskuussa 1848 nosti Kossuthin kiistattomaksi kansanjohtajaksi, joka vapautti maaorjat. Hän toimi rahaministerin virassa "ensimmäisessä itsenäisessä Unkarin hallituksessa", jonka pääministerinä oli Lajos Batthyány ja liikenneministerinä István Széchenyi. Hän sai myös valtuudet järjestää isänmaansa puolustuksen Itävallan ja Venäjän yhteishyökkäystä vastaan. Unkarilaisten menestys taistelukentillä huipentui huhtikuussa 1849 Unkarin parlamentin päätökseen erottaa Itävallan keisari Unkarin kuninkaan virasta. Kossuth nimitettiin valtionhoitajaksi, mutta neljä kuukautta myöhemmin Unkarin armeijan oli antauduttava ylivoiman edessä. Kossuth lähti maanpakoon Turkkiin, joka kansainvälistä painostusta uhmaten kieltäytyi luovuttamasta häntä vihollistensa armoille. Myöhemmin Kossuth oli kohuttu vieras Britanniassa ja Yhdysvalloissa. Hänen omistautumistaan maallensa kunnioitettiin laajalti. Etenkin yhdysvaltalaiset katsoivat, että hän edusti niitä vapaamielisiä periaatteita, joiden varassa uusi manner aikanaan asutettiin.


title: Lajos Kossuth

text: Vielä 1850-luvun lopulla Kossuth yritti saada Ranskasta ja Italiasta tukea Unkarin itsenäisyydelle, vierailtuaan ensin lähes kaikissa ajan voimakeskittymissä. Kossuthin päätappioksi kansainvälisellä poliittisella areenalla koitui luultavasti hänen tiukka neutraalisuutensa Yhdysvaltain orjuuskysymyksessä, joka jätti hänet molempien osapuolien kritiikin kohteeksi.


title: Lajos Kossuth

text: Kossuth oli tuomittu sotaoikeudessa kuolemaan, mutta kun keisari ryhtyi ansaitsemaan takaisin alamaistensa luottamusta, tuomio voitiin kumota ja Kossuthia pyydettiin palaamaan kotimaahansa. Useat Kossuthin kannattajat löysivät 1867 kaksoismonarkiaksi julistetussa Itävalta-Unkarissa uutta toivoa paremmasta tulevaisuudesta ja kohosivat tärkeisiin asemiin. Kossuth itse kierteli loppuun asti maanpaossa ja kuoli 1894 Torinossa. Keisari kuitenkin kunnioitti vanhaa vastustajaansa järjestämällä hänelle hautajaiset Budapestissa suurin juhlallisuuksin.


title: Lajos Kossuth

text: Nykyään Unkarissa tuskin on kylää ilman Kossuthin muistolle nimettyä katua tai muistomerkkiä.


title: Väinö Riikkilä

text: Väinö Ilmari Riikkilä (10. kesäkuuta 1906 Loviisa – 6. syyskuuta 1969 Rauma) oli suomalainen nuortenkirjailija.


title: Väinö Riikkilä

text: Riikkilällä ei ollut kansakoulun lisäksi kirjoittamiseen muuta koulutusta. Hän oli 12-vuotias, kun hän menetti sisällissodassa punaisten puolella toimineen isänsä loppuvuonna 1918. Perheen köyhyyden vuoksi hän joutui lapsena tekemään rankkaa työtä maatalossa ruokaa ja asuntoa vastaan. Tästä orjuutta muistuttavasta vaiheesta hän kirjoitti vasta muistelmissaan vuonna 1968. Tämä vaihe on ehkä hänen poikakirjoissaan nalkuttavien äitien ja sävyisien isien taustalla, sillä kirjojen sankarien ikäisenä hänellä ei ollut vanhempia lähellä, oli vain työ ja pako kansakoulun opin kautta kirjojen tarinoihin. Maatalon heitettyä hänet pois toisen pojan tekemän rikkomuksen takia hän löysi töitä uitolta ja sahoilta. Elämä helpottui, kun hänen äitinsä meni uudelleen naimisiin ja muutti Kotkaan, jolloin hän saattoi ottaa pojan luokseen.


title: Väinö Riikkilä

text: Riikkilä teki töitä ja kirjoitti Karhulassa, jonka Suulisniemi on hänen poikakirjojensa maisema. Hänen kirjoituksiaan julkaistiin lehdissä vuodesta 1929 alkaen. Helsinkiin muutettuaan hän sai tukea Helsingin työväenopiston kirjoittajapiirin ohjaajalta Z. Castrenilta ja Nuoren Voiman Liiton Ilmari Jäämaalta. Vuodesta 1948 alkaen hän harvoja kirjoittaja-apurahakausia lukuun ottamatta ansaitsi elantonsa Raumalla Rauma-Repolan konepajan varastonhoitajana. Hänen kirjojensa teemoja on työn tarkka kuvaus. Hän oli työskennellyt myös esimerkiksi maatyöläisenä, laivan lämmittäjänä, rakennustyöläisenä, yövartijana ja tanssimuusikkona. Riikkilän puoliso oli vuodesta 1933 Meeri Blomqvist. Perheeseen syntyi kaksi poikaa.


title: Väinö Riikkilä

text: Riikkilän tuotanto koostuu viidestätoista kirjasta, joista kaksitoista on nuortenromaaneja. Tässä kirjallisuudenlajissa hän saavutti erittäin suositun aseman. Pertsa ja Kilu -tarinat ovat klassikkoja omassa genressään. Niissä on dekkarijuoni tarinaa kuljettamassa. Myös lasten vanhemmilla on merkittävä rooli kertomuksissa ja heidän kasvatustapansa tulee romaaneissa kuvatuksi.


title: Väinö Riikkilä

text: Ensimmäinen kirja "Pertsa ja Kilu" valmistui 1948, mutta se ilmestyi vasta 1951. Kuuden "Pertsa ja Kilu" -kirjan kasvutarina on poikien siirtyminen kodista aivan sananmukaisestikin avarimmille vesille, ja haaveilu merimieheksi ryhtymisestä korvautui veneen hankkimisella ja ylipäätään vastuunotolla. 1970-luvulla "Pertsa ja Kilu" -kirjoista tehtiin Vili Auvisen ohjaama televisiosarja. Vuonna 2000 Taavi Vartia teki uuden televisiosarjan "Pertsasta ja Kilusta", mutta se ei perustunut Riikkilän teksteihin.


title: Väinö Riikkilä

text: Aikuisille suunnattuja romaaneja Riikkilä kirjoitti vain kaksi. Lisäksi hän kirjoitti omaelämäkerran ja kaksi näytelmää. Lehdissä hänen tarinoitaan on julkaistu runsaasti. Riikkilä sai sanomalehti "Länsi-Suomen" taidemitalin vuonna 1959. Lisäksi hän sai Valistuksen palkinnon ja Nuorten kirjan palkinnon.


title: Väinö Riikkilä

text: Väinö Riikkilän nimikkoseura perustettiin Raumalle vuonna 1986. Ensimmäinen Pertsa ja Kilu -palkinto jaettiin 1996.


title: Riccardo Paletti

text: Riccardo Paletti (15. kesäkuuta 1958 – 13. kesäkuuta 1982) oli italialainen Formula 1 -kuljettaja. Hänen uransa luetaan lyhyimpien joukkoon, sillä hän sai surmansa jo toisessa kisa-aloituksessaan vuoden 1982 Kanadan GP:ssä Montrealissa. Muita lyhyen uran ajaneita kuskeja ovat muun muassa Roger Williamson, Helmuth Koinigg ja Roland Ratzenberger.


title: Riccardo Paletti

text: Palettin ollessa vasta 13-vuotias hän oli Italian juniorikaraten mestari ja hän pääsi jopa kansalliseen alppihiihdon nuorisovalintojen joukkoon. Täytettyään 19 hän päätti omistaa elämänsä moottoriurheilulle.


title: Riccardo Paletti

text: Paletti aloitti uransa kilpa-autoilijana Italian Formula Super Ford -luokassa osallistumalla yhdeksään kisaan kauden aikana. Hän ei voittanut kertaakaan, mutta sijoittui kolmanneksi mestaruuspisteissä. Saman kauden loppupuoliskolla hän tutustui myös Italian Formula 3-luokkaan ajaen March-Toyotalla ja vuonna 1979 hän oli F3:ssa kokonaisen kauden, mutta menestys oli huono hänen saavutettuaan vain kaksi viidettä sijaa. Kauden aikana hän tutustui myös Formula 2 -luokkaan.


title: Riccardo Paletti

text: Hyvien yhteyksien kautta Paletti tutustui Mike Earleen, joka omisti Onyx-tallin F2:ssa ja jonka kautta hän varmisti siirtymisensä F2:een vuodelle 1981. Tästä tuli hänen Euroopanmestaruuskautensa. Runsaan talvitestauksen ansiosta hän sijoittui Silverstonen aika-ajoissa kymmenennelle sijalle ja tuli maaliin toisena Mike Thackwellin jälkeen. Hockenheimin kisassa hän keskeytti, mutta Thruxtonissa hän ylsi kolmannelle sijalle. Siihen mennessä hänellä oli jaettu toinen sija Stefan Johanssonin kanssa, mutta loppukausi oli täynnä epäonnea.


title: Riccardo Paletti

text: Vaikka Palettilla ei ollut suuria saavutuksia ja kokemusta pienempien lajien kisoissa, hän pääsi silti Osella-tallin kakkoskuljettajaksi kaudelle 1982. Palettilla oli tallitoverinaan kokeneempi ranskalainen Jean-Pierre Jarier. Paletti myönsi, että F1:ssä ajaminen pelotti häntä, mutta hänen sponsorinsa vaati hänen siirtyvän ylemmäs, eikä Paletti halunnut menettää mahdollisuuttaan. Hänen sponsorinsa oli itse asiassa hänen isänsä Arietto Paletti, rikas milanolainen liikesmies, joka oli luonut omaisuutensa rakennusyhtiöllä ja Pioneer Hi-Fi -tuotteiden Italian maahantuonnilla. Yhdessä asiassa Paletti oli aikaansa edellä Formula 1:ssä, sillä hänellä oli mukanaan henkilökohtainen terveysavustaja, joka tarkkaili hänen verenpainettaan ja pulssiaan vartaloon kiinnitetyillä sensoreilla testi- ja harjoitussessioiden aikana. Tuolloin vain harva otti hänen vakavamielisen ammatillisen lähestymistapansa vakavasti.


title: Riccardo Paletti

text: Hänen ensimmäinen yrityksensä oli Etelä-Afrikan Grand Prix'ssä tammikuussa 1982, mutta hän ei päässyt aika-ajoista jatkoon ollessaan Jarieria yli kaksi sekuntia hitaampi. Jarier oli selviytynyt viimeiseen lähtöruutuun. Kauden toisessa osakilpailussa Rio De Janeirossa otti Paletti osaa aika-ajoihin perjantaina, mutta jousitusvian seurauksena hänen Osellastaan irtosi pyörä, eikä hän päässyt kisaan mukaan. Seuraavana oli Long Beach, jossa Jarier sijoittui aika-ajoissa kymmenennelle sijalle, mutta Paletti oli yli kolme sekuntia tallitoveriaan hitaampi ja karsiutui kolmannen kerran.


title: Riccardo Paletti

text: Kauden neljänteen osakilpailuun Imolassa 25. huhtikuuta 1982 FISA:n ja FOCA:n riitojen takia osallistui vain 14 autoa. Paletti pystyi aika-ajoissa kukistamaan Eliseo Salazarin ja Manfred Winkelhockin, jotka kummatkin ajoivat ATS-tallissa. Kisan lämmittelykierrokselle Paletti ei saanut moottoriaan käynnistymään ja jäi sen takia muista jälkeen. Seitsemän kierroksen jälkeen hän keskeytti kisan sijalta 13 jousitusongelmiin. Hänen ensimmäinen kisansa kesti vain 12 minuuttia.


title: Riccardo Paletti

text: Zolderin kisassa, Belgiassa, Paletti alkoi olla pettynyt tallin kehnouteen. Sen lisäksi hänen välinsä Jarieriin kiristyivät. Tallin auton uusi runko esiteltiin Monacon kisaan. Se ei kuitenkaan helpottanut Palettin tilannetta, sillä hän tiesi Monacon olevan erityisen vaikea haaste. Monacossakaan hän ei päässyt aika-ajoista jatkoon.


title: Riccardo Paletti

text: Seitsemännessä osakilpailussaan Detroitissa Paletti oli yllättäen lähellä Jarierin kannoilla, vaikka silti yli sekunnin hitaampi. Lämmittelykierroksella rengas irtosi autosta. Paletti ei kuitenkaan voinut lähteä kisaan vara-autolla, koska Jarier oli törmännyt seinään ja hän sai vara-auton käyttöönsä Palettin sijaan.


title: Riccardo Paletti

text: Seuraavassa osakilpailussa Kanadan GP:ssä Paletti selviytyi vihdoin aika-ajoista toiseen F1-starttiinsa sijoittumalla toiseksi viimeiseen lähtöriviin. Lähtövalojen vaihtuminen punaisesta vihreäksi kesti poikkeuksellisen kauan, jolloin paalupaikalla olleen Didier Pironin Ferrarin moottori sammui. Pironi kohotti kätensä ilmoittaakseen ongelmasta, mutta keltaista lippua ei nostettu startin keskeyttämiseksi. Muut yrittivät ohittaa Pironin auton, mutta Raul Boesel havaitsi auton liian myöhään ja ajoi Marchillaan sen takapyörän yli pyörähtäen ympäri.


title: Riccardo Paletti

text: Takarivistä startannut Paletti ei ehtinyt reagoida ajoissa, vaan törmäsi Pironin Ferrarin perään yli 180 km/h vauhdilla tönäisten sen rajusti keskelle rataa ja aiheuttaen pienen joukkokolarin. Palettin auton etuosa murskautui täysin. Yhteensä viisi autoa romuttui. Pironi hyppäsi ulos autostaan ja yritti yhdessä paikalle nopeasti tulleiden ensiapuhenkilöiden kanssa vetää Palettia ulos autostaan. FISA:n johtava lääkäri Sid Watkins kiirehti auttamaan Palettia, joka nojasi tajuttomana Osellassaan rattia vasten. Paletti oli saanut törmäyksessä vakavia vammoja ohjaustangon ruhjottua hänen rintakehänsä. Kun Didier Pironi ja Watkins tarkistivat Palettin tilaa, Osellan hajonneista tankeista vuotanut polttoaine syttyi tuleen. Tulipalon sammuttaminen kesti jonkin aikaa Pironin opastaessa ratamiehiä pitämään liekit loitolla Palettista. Kun palo saatiin sammutettua, kriittisesti loukkaantunut Paletti makasi autossa ilman pulssia. Palettin irrottaminen onnistui vasta parinkymmenen minuutin kuluttua, sillä Osellan murskaantunut kori piti häntä tiukasti paikallaan. Ajajan irrottaminen autosta tehtiin hyvin varovasti, sillä raivaussahoista tulevien kipinöiden pelättiin sytyttävän radalla lainehtineen bensiinin uudelleen tuleen. Tiedoton Paletti oli koko irrotuksen ajan tiputuksessa ja lääkärit antoivat hänelle tekohengitystä. Hänet vietiin helikopterilla Royal Victoria -sairaalaan, jossa hän kuoli kolme tuntia onnettomuuden jälkeen lähinnä sisäiseen verenvuotoon. Paletti ei kuitenkaan saanut rajusta tulipalosta huolimatta lainkaan palovammoja. Tragediaa pahensi se, että Riccardon äiti Gina oli kisassa paikalla ja näki onnettomuuden. Heidän oli tarkoitus käydä New Yorkin kaupungissa juhlimassa Palettin 24-vuotissyntymäpäivää.


title: Riccardo Paletti

text: Vain pari viikkoa Gilles Villeneuven murhenäytelmän jälkeen Riccardo Palettista tuli toinen ajaja, joka kuoli saman F1-kauden aikana. Seuraavan kerran F1:ssä tapahtui kuolemaan johtanut onnettomuus neljä vuotta myöhemmin, kun Elio de Angelis menehtyi Paul Ricardin radalla Ranskassa ajetuissa Formula 1 -testiajoissa. Paletti oli vuoteen 1994 asti viimeinen F1-kisaviikonloppuna kuollut kuljettaja.


title: Riccardo Paletti

text: Kunnianosoituksena nuorelle kuljettajalle Varanon moottorirata on nimetty hänen mukaansa Autodromo Riccardo Palettiksi. Hänen sanottiin olleen hyvin miellyttävä ja mukava ihminen ja lupaava kuljettaja.


title: Baseballin SM-sarja

text: Baseballin SM-sarjaa Suomessa on pelattu vuodesta 1981 lähtien. Ensimmäisen mestaruuden voitti Hawks. Hawks yhdistyi Helsingin Pallotovereihin ja joukkue voitti nimellä Wranglers myös seuraavana vuonna. 1982 nimi vaihtui Puumiksi - tämä olikin SM-sarjan alkuaikojen menestyksekkäin baseball-seura. Nykyisin hallitseva seura on Espoo Expos, joka on voittanut mestaruuden 15 kertaa peräkkäin.


title: Baseballin SM-sarja

text: Kerrallaan sarjassa on yleensä ollut noin viisi joukkuetta, jotka muutamia lyhytaikaisia poikkeuksia lukuun ottamatta ovat tulleet pääkaupunkiseudulta. Ainoa pääkaupunkiseudun ulkopuolelle mennyt Suomen mestaruus on Riihimäen Piraijien voitto vuonna 1994.


title: Baseballin SM-sarja

text: Baseballin SM-sarjan ensimmäinen kausi oli vuonna 1981, jolloin mestaruuden voitti Hawks. Sarjan laajuus on pysynyt aina 2000-luvun alkupuolelle saakka lähes samana. Joukkueita sarjassa on pelannut kerrallaan viisi mutta vaihtuvuus joukkueiden välillä on ollut runsasta. Kautta 1992 ei pelattu lainkaan laman takia, jonka myötä sarjan historia jakautui kahteen osaan: Ennen ja jälkeen vuoden 1992. 1980-luvun joukkueista SM-sarjassa on pelannut 2000-luvulla vain Puumat, joka on ollut mukana alusta saakka.


title: Baseballin SM-sarja

text: Baseballin SM-sarjassa 2017 pelattiin viiden joukkueen nelinkertainen ottelusarja, jossa jokainen joukkue pelasi siis yhteensä 16 ottelua. Runkosarjan kaksi parasta eteni suoraan loppuotteluun.


title: Baseballin SM-sarja

text: Mestari saatiin finaaleissa selville kolmella voitolla.


title: Baseballin SM-sarja

text: Baseballin SM-sarjan kaudella 2017 pelasi viisi joukkuetta.


title: Ronnie Peterson

text: Bengt Ronald "Ronnie" Peterson (14. helmikuuta 1944 Örebro, Ruotsi – 11. syyskuuta 1978 Milano, Italia) oli ruotsalainen kilpa-autoilija ja Formula 1 -kuljettaja. "Super Swedeksi" ristitty Peterson oli aikansa yksi nopeimmista, mutta myös epäonnisimmista kuljettajista. Peterson ajoi 123 GP:tä, voitti niistä 10, keräsi 26 palkintokorokesijaa, 14 paalupaikkaa, yhdeksän nopeinta kierrosta ja 206 MM-pistettä. Peterson on edelleen menestynein ruotsalainen F1-kuljettaja ja viimeisin ruotsalainen osakilpailuvoittaja.


title: Ronnie Peterson

text: Ronnie Peterson sai kipinän moottoriurheiluun isältään Bengt Petersonilta, joka ajoi kilpaa sekä autoilla että moottoripyörillä 1940-luvulla. Ikänsä moottoreiden kanssa puuhannut Ronnie aloitti kaikkiaan viisi vuotta kestäneen karting-kauden 1962, 18-vuotiaana. Ensimmäisen Ruotsin mestaruutensa hän voitti kaudella 1963.


title: Ronnie Peterson

text: Peterson aloitti Formula 3:ssa 1966 ja ajoi täyden kauden 1967. Hän taisteli sarjan voitosta seuraavana vuonna ja hallitsi sarjaa lähes mielin määrin 1969. Seuraava etappi oli Formula 2, jossa Peterson ajoi osittain F1-uransa ohella 50 osakilpailua vuosina 1969–76. Starteista yhdeksän päättyi hänen voittoonsa.


title: Ronnie Peterson

text: Petersonin F1-ura alkoi kaudella Marchin ratissa ilman menestystä, mutta jo seuraavana vuonna ruotsalainen sijoittui MM-pisteissä toiseksi. Lotuksellaan hän otti MM-sarjan kolmossijan kaudella . Vuonna 1977 Peterson ajoi Tyrrellin 6-pyöräistä autoa huonolla menestyksellä. Onnettoman vuoden jälkeen hän palasi Lotukselle, jossa hänen uransa kääntyi jälleen loistavaan nousuun, ennen kuin hän joutui joukkokolariin Italian GP:n lähdössä Monzassa 1978.


title: Ronnie Peterson

text: Lotus-kaksikko Peterson ja Mario Andretti hallitsi kautta . Monzaa edellinen osakilpailu Hollannin Zandvoortissa oli päättynyt Lotuksen kaksoisvoittoon Andrettin johdolla. Lotukset olivat suosikkeja myös Monzassa, jossa Andretti otti paalupaikan. Petersonilla sen sijaan oli aika-ajossa teknisiä ongelmia ja hän joutui tyytymään viidenteen lähtöruutuun.


title: Ronnie Peterson

text: Ronnie Petersonilla oli vaimo Barbro ja heillä yhteinen tytär, Jochen Rindtin lesken Nina Lincolnin mukaan nimetty Nina. Nina oli vain kaksivuotias isänsä menehtyessä Monzassa. Ronnie Petersonin kuoleman jälkeen leski Barbro seurusteli viitisen vuotta englantilaisen F1-kuljettaja John Watsonin kanssa. Tämän suhteen kariuduttua Barbron elämä ajautui laskevalle uralle, ja joulukuussa 1987 hänet löydettiin menehtyneenä kotinsa kylpyammeesta. Virallinen kuolinsyy oli alkoholin ja lääkkeiden sekakäyttö. Petersonien tuolloin 12-vuotias tytär tunnetaan nykyisin nimellä Nina Kennedy.


title: Ronnie Peterson

text: Monzan onnettomuus 10. syyskuuta 1978 sai alkunsa, kun lähettäjät antoivat vihreän valon liian aikaisin jo siinä vaiheessa, kun osa autoista oli vielä lipumassa lähtöruutuihinsa lämmittelykierroksen päätteeksi. Tämä aiheutti haitariliikkeen, jolloin takana tulevat saavuttivat nopeasti edellä ajavia. Peterson oli kolmannessa rivissä ja pysähtyi ennen starttia. Autot neljännestä rivistä taaksepäin olivat vielä liikkeellä ja saivat lentävän lähdön. Kiihdytyksen jälkeen Riccardo Patresen Arrows törmäsi James Huntin McLareniin ja tämä puolestaan tönäisi Petersonin Lotusta, joka pyörähti radalla. Petersonin auto luisui rata-aitausta vasten, syttyi liekkeihin ja ponnahti siitä takaisin radalle. Kaikkiaan tässä lähtökolarissa, joka kuuluu F1-historian pahimpiin, oli osallisena kymmenen autoa, niistä kuusi jäi lähtösuoralle.


title: Ronnie Peterson

text: Petersonin palavan auton luokse ryntäsi James Hunt. Hän irrotti Petersonin turvavyön ja raahasi hänet turvaan yhdessä Patrick Depaillerin ja Clay Regazzonin kanssa. Onnettomuudessa Peterson sai vakavia vammoja jalkoihinsa. Vasen jalka oli poikki kolmesta ja oikea peräti seitsemästä kohdasta. Hänellä oli myös toisen ja kolmannen asteen palovammoja sekä vaurioita keuhkoissa sisään hengitetyistä savukaasuista. Formula 1:n lääkintäryhmään kuulunut, professori Sid Watkins, ei päässyt onnettomuuspaikalle välittömästi, koska italialaiset viranomaiset olivat sulkeneet alueen. Viivytyksen jälkeen Peterson ja päänsä loukannut Vittorio Brambilla kuljetettiin helikopterilla Niguardan sairaalaan Milanoon. Siellä Petersonille tehtiin kuusi tuntia kestänyt leikkaus. Hänen tilansa huononi yöllä ja Peterson menehtyi onnettomuutta seuranneena päivänä kello 10.10. Hänelle aiheutui rasvaembolia (luuydintä joutuu verenkiertoon), joka on potentiaalinen riski useissa luunmurtumissa.


title: Ronnie Peterson

text: Ronnie Petersonin virallinen kuolinsyy oli veritulppa, joka aiheutui luuytimen tunkeutumisesta verenkiertoon


title: Ronnie Peterson

text: Peterson kuoli samana päivämääränä kuin Wolfgang von Trips 17 vuotta aiemmin.


title: Espoo Expos

text: Espoo Expos on vuonna 1991 perustettu espoolainen baseballseura, jonka edustusjoukkue pelaa SM-sarjassa. Exposin kotikenttä on Leppävaaran urheilupuistossa.


title: Espoo Expos

text: Expos on baseballin kolmetoistakertainen ja hallitseva Suomen-mestari. Joukkue on voittanut kaikki mestaruutensa peräkkäin, vuosina 2003–2015. Mikään muu joukkue ei ole yltänyt samaan SM-sarjan historiassa.


title: Espoo Expos

text: Exposilla on kaksi farmijoukkuetta, Perkkaa Badass ja Lintuvaara XL5. Badass on toiminut vuodesta 2003 ja Lintuvaara vuodesta 2006. Farmisarjan ottelut on pelattu turnauksina eri kentillä. Exposin juniorijoukkue Angels pelaa kotiottelunsa myös Leppävaarassa.


title: Hanna-Maria Seppälä

text: Hanna-Maria Seppälä (s. 13. joulukuuta 1984 Kerava) on suomalainen kansainvälisen kilpauransa päättänyt uimari. Hän oli ensimmäinen suomalainen uinnin maailmanmestaruuden voittanut nainen. Maailmanmestaruus tuli MM-kisoissa Barcelonassa 2003 100 metrin vapaauinnista. Seppälä oli myös ensimmäinen viisissä olympiakisoissa kilpaillut suomalaisuimari. Hän on koulutukseltaan liikuntatieteiden maisteri.


title: Hanna-Maria Seppälä

text: Seppälä edusti kilpaurallaan espoolaista Cetusta, johon hän vaihtoi joulukuussa 2009 oltuaan pitkään Keravan Uimareissa. Hän voitti uransa aikana neljä MM-mitalia ja 13 EM-mitalia. Hänellä oli hallussaan 100 metrin sekauinnin lyhyiden ratojen Euroopan ennätys.


title: Hanna-Maria Seppälä

text: Vuoden 2006 lyhyen radan EM-kisoissa Seppälä voitti kultaa 100 metrin sekauinnissa ja pronssia 50 metrin vapaauinnissa. Lisäksi hän pääsi loppukilpailuun 50 ja 100 metrin vapaauintimatkoilla. Hän on voittanut 100 metrin sekauinnin lyhyen radan Euroopan-mestaruuden yhteensä neljä kertaa. Vuoden 2008 olympialaisissa Seppälä sijoittui neljänneksi 100 metrin vapaauinnissa. Alkuerässä hän ui Suomen ennätyksen ajalla 53,60. Kyseessä on Suomen historian paras olympiasijoitus naisten uinnissa, vuonna 1964 100 metrin perhosuinnissa neljänneksi tulleen Eila Pyrhösen ohella.


title: Hanna-Maria Seppälä

text: Vuonna 2003 Seppälä valittiin Vuoden urheilijaksi Suomessa. Samana vuonna hänen äitinsä valittiin vuoden valmentajaksi. Vuoden 2009 Suomen urheilugaalassa Seppälä palkittiin Esikuva-Uunolla. Seppälän managerina toimii Seppälän sisarusten perustama SportElite-yritys.


title: Hanna-Maria Seppälä

text: Vuoden 2016 pitkän radan EM-kilpailuissa Seppälä ui Suomen 4×100 metrin sekauintiviestin vapaauinnin päätösosuuden. Suomi ylsi loppukilpailussa EM-pronssille ja varmisti samalla käytännössä olympiapaikan Rioon.


title: Hanna-Maria Seppälä

text: Seppälä päätti kansainvälisen uintiuransa joulukuun 2016 lyhyen radan MM-kilpailuihin.


title: Hanna-Maria Seppälä

text: Seppälä on 173 cm pitkä ja painaa noin 60 kg. Seppälän valmentajana toimi hänen oma äitinsä Mirjami Seppälä, joka päätyi valmentamaan häntä, kun seurassa ei ollut riittävästi valmentajia, eikä Seppälän ryhmällä ollut sellaista.


title: Hanna-Maria Seppälä

text: Suomen urheilulehti teki huhtikuussa 2008 listan Suomen historian kymmenestä parhaasta naisurheilijasta. Tällä listalla Hanna-Maria Seppälä oli sijalla viisi.


title: Hanna-Maria Seppälä

text: Hanna-Maria Seppälä osallistui vuonna 2008 yleisurheilun Suomi-Ruotsi maaottelun 100 metrin kilpailuun Helsingissä ylimääräisenä edustajana. Seppälä sijoittui kilpailussa viimeiselle 7. sijalle. Hänen aikansa oli 14,42 voittaja Sari Keskitalon juostua ajan 11,53. Seppälän suoritus ei vaikuttanut maaottelun tulokseen, koska hän juoksi ylimääräisenä 7. juoksijana.


title: Hanna-Maria Seppälä

text: Urheilutoimittajain liitto valitsi Seppälän vuoden 2009 uinti-urheilulajin parhaaksi urheilijaksi. Seppälälle myönnettiin tammikuussa 2010 15 000 euron urheilija-apuraha. Seppälä oli Suomen joukkueen ensimmäinen naispuolinen lipunkantaja Lontoon 2012 kesäolympialaisissa. Seppälä sai vuosien 2009-2012 aikana 60 000 euroa urheilija-apurahaa ja 64 000 euroa huippuyksilötukea.


title: Hanna-Maria Seppälä

text: Seppälä on seurustellut liikemies Anssi Hintsan kanssa vuodesta 2010, he kihlautuivat syksyllä 2016 ja avioituivat tammikuussa 2018.


title: Hanna-Maria Seppälä

text: SportElite Marketing Oy oli vuonna 2007 perustettu, Helsingissä toiminut urheilumarkkinointiyritys, jonka perustivat Seppälän sisarukset Jere, Tero ja Hanna-Maria Seppälä. Yrityksen toimitusjohtajana toimi Tero Seppälä, joka työskenteli aikaisemmin it-alan palveluyrityksessä. Jere Seppälän taustat olivat pörssiyhtiön hallinnossa. Sisarukset laajensivat konsernia seuraavana vuonna 2008 perustaen SportElite Golf Oy:n ja SportElite Horse Oy -yritykset. Näistä SportElite Horsen toiminta on sittemmin lakannut.


title: Hanna-Maria Seppälä

text: SportElite teki yhteistyötä muun muassa Keravan kaupungin imagon parantamiseksi; onhan Hanna-Maria syntynyt Keravalla ja edusti pitkään Keravan Uimareita. Hanna-Maria mainosti Pepsi-konsernin Gatorade-urheilujuomatuotteita ja Vuokatin Hirsitalojen mökkejä. SportElite toteutti yhdessä Tuotantoyhtiö Susamuru Oy:n kanssa Tallitähdet -viihdeohjelman. Edelleen SportElite teki yhteistyötä valokuvaaja Jari Tolvasen perustaman muoti- ja imagovalokuvaamo StudioEliten kanssa.


title: Hanna-Maria Seppälä

text: SportEliten urheilijoiden määrä kasvoi sittemmin 100 urheilijaan.


title: Hanna-Maria Seppälä

text:
Sport Elite Marketing Oy:n liikevaihto tilikaudella 1.10.2007–31.12.2008 oli 139 113 euroa ja yritys tuotti tappiota 10 995 euroa.
Tilikaudella 1.1.2009–31.12.2009 liikevaihto oli 166 000 euroa ja yritys tuotti voittoa 5 000 euroa. Yhtiön liikevaihdon kasvu oli 49,3 prosenttia ja pääoman tuotolla mitattuna SportElite Marketing Oy:n kannattavuus oli erinomainen. Vuonna 2010 yritys jäi 7 000 € tappiolle ja liikevaihto laski 136 000 euroon.. Seuraavatkin vuodet tuottivat tappiota, ja joulukuussa 2013 yritys ilmoitti lopettavansa toimintansa.


title: Samoan kieli

text: Samoa on austronesialainen kieli, jota puhutaan pääasiassa Samoalla ja Amerikan Samoalla. Samoan kielellä on maailmalla noin 407 000 puhujaa, joista 169 000 Samoalla ja 49 600 Amerikan Samoalla.


title: Samoan kieli

text: Useimmat Amerikan Samoalla asuvat samoan puhujat puhuvat myös englantia.


title: Samoan kieli

text: Samoa kuuluu austronesialaisten kielten malaijilaispolynesialaiseen kieliryhmään. Sen läheisimpiin sukulaiskieliin kuuluvat muun muassa tuvalu ja tokelau.


title: Samoan kieli

text: Samoan kieli käyttää 18 kirjainta, joista kirjaimia /h k r/ käytetään vain vierasperäisissä sanoissa. Konsonantit ovat f g h k l m n p r s t v '. Kirjain g äännetään ŋ. ' tarkoittaa glottaaliklusiilia ja ŋ äng-äännettä. Samoassa on viisi lyhyttä vokaalia /i e a o u/ ja viisi pitkää vokaalia /i: e: a: o: u:/. Pitkät vokaalit kirjoitetaan lisäämällä viiva (-) vokaalin yläpuolelle: ā ē ī ō ū.


title: Samoan kieli

text: Samoalla ei ole varsinaisia murteita, mutta puhe- ja kirjakielten välillä on eroa. Samoassa on muodollinen t-tyyli ja puhekielinen k-tyyli. K-tyyli tarkoittaa, että kirjakielen t äännetään k ja n muuttuu ŋ:ksi (kirjoitetaan g). Vaikka k-tyyli on puheessa yleinen, sitä ei koskaan kirjoiteta. Esimerkkilause: "tātou nonofo i'inā" (istukaamme tuonne) on k-tyylissä "kākou gogofo i'igā".


title: Samoan kieli

text: Samoassa on käytössä kaksi artikkelia. Ne ovat "le" ja "se". Artikkelia "le" voidaan käyttää sekä epämääräisenä että määräisenä artikkelina. "Se" on aina epämääräinen artikkeli. Artikkeli jätetään pois, jos substantiivi on monikollinen.


title: Samoan kieli

text: Samoassa substantiivit voidaan muodostaa verbeistä lisäämällä loppuun päätteitä, kuten "ga", "saga", "taga", "maga" tai "'aga". Esimerkiksi samoan verbi "tuli" tarkoittaa "ajaa". "Tuliga" tarkoittaa ajoa tai ajamista. Joskus substantiivi tulee myös suoraan verbin perusmuodosta. Esimerkiksi sana "tatalo" tarkoittaa "rukoilla" ja sana "‘o le tatalo" tarkoittaa "rukousta".


title: Samoan kieli

text: Monikko voidaan muodostaa poistamalla artikkeli substantiivin edestä tai lisäämällä substantiivin yhteyteen määrää ilmaiseva sana.


title: Samoan kieli

text: Substantiivin perusmuoto näytetään partikkelilla "‘o". Esimerkiksi "‘o le fale" tarkoittaa taloa. Partikkelia käytetään myös erisnimien yhteydessä. Partikkelia "‘o" ei kuitenkaan käytetä, jos substantiivi seuraa jotakin verbiä.


title: Samoan kieli

text: Genetiivi ilmaistaan sanoilla "a" tai "o", jotka tulevat ennen substantiivia. Ei ole mitään erityistä sääntöä, missä jompaakumpaa pitäisi käyttää.


title: Samoan kieli

text: Datiivi muodostetaan sanoilla "mo" tai "ma", jotka vastaavat suomen kielen päätettä "-lle".


title: Samoan kieli

text: Adjektiivit muodostuvat yleensä substantiiveista. Samoassa on useita eri tapoja muodostaa adjektiivejä. Niitä ovat esimerkiksi:Samoan kielen numerot yhdestä kymmeneen ovat:


title: Didier Pironi

text: Didier Pironi ( 26. maaliskuuta 1952 Villecresnes, Ranska – 23. elokuuta 1987 Southampton, Englanti, Iso-Britannia) oli ranskalainen kilpa-autoilija ja kilpaveneilijä. Hän opiskeli yliopistossa ennen F1-uraansa ja kuului yliopiston uintijoukkueeseen.


title: Didier Pironi

text: Pironi ajoi Formula 1 -luokassa kausina – Tyrrellin, Ligierin ja Ferrarin F1-talleissa. Kaudella hän oli lähellä voittaa maailmanmestaruuden Ferrarilla, mutta hän ajoi pahan kolarin Hockenheimissa Saksan GP:n harjoituksissa ja loukkaantui hengenvaarallisesti. Pironi jäi pois kauden viidestä viimeisestä osakilpailusta, ja maailmanmestaruuden vei lopulta Keke Rosberg 44 pisteellä. Pironi johti onnettomuushetkellä MM-sarjaa 39 pisteellä ja hän sijoittui kaikesta huolimatta MM-sarjan kokonaispisteissä toiseksi.


title: Didier Pironi

text: F1-uransa jälkeen Pironi siirtyi kilpailemaan avomeriveneillä ja sai surmansa vuonna 1987 hänen veneensä kaaduttua Wightsaaren edustalla ajetussa avomerikilpailussa. Hänen onnettomuusveneensä nimi oli Colibri.


title: Didier Pironi

text: (Vahvennetut kilpailut tarkoittavat paalupaikkaa ja "kursivoidut" kilpailun nopeinta kierrosta)


title: Memoriaali

text: Memoriaali tarkoittaa alun perin kirjallista lausuntoa, virkakirjelmää, hakemusta, anomusta tai pohjapöytäkirjaa. Se tulee ranskan sanasta "mémorial", joka taas juontaa juurensa latinan sanasta "memoria" (muisti).


title: Memoriaali

text: Memoriaaliksi sanottiin aikaisemmin Suomessa hovioikeuden kanneviskaalin virkasyyteasioissa hovioikeuteen jättämää syytekirjelmää. Memoriaaliksi tai memoriaalipöytäkirjaksi puolestaan kutsuttiin sitä muistipöytäkirjaa, jota pidettiin oikeudessa tai virastossa asian käsittelyn aikana ja josta asia sitten lopullisessa muodossaan kokoonpantiin kantatuomiokirjaksi.


title: Memoriaali

text: Ilmeisesti nykyään sanaa käytetään ulkomaisten kielten vaikutuksesta myös tarkoittamaan jonkun henkilön tai asian muistoksi tehtyä esinettä tai veistosta eli muistomerkkiä.


title: Tyrrell Racing

text: Tyrrell Racing oli Ken Tyrrellin perustama Formula 1 -talli, joka kilpaili sarjassa vuosina 1968–1998. Tyrrell keräsi yhteensä 711 pistettä.


title: Tyrrell Racing

text: Aiemmin Ken Tyrrell toimi tallipäällikkönä pienemmissä luokissa, kunnes vuonna 1968 ajatti Matran tehdastallin rinnalla F1:ssä Matran MS10 autoja. Jackie Stewart voitti useita kilpailuja kauden aikana. Auton polttoainetankit olivat lentokoneiden tapaan osa auton kantavaa rakennetta. Näin autosta saatiin 15 kg kevyempi, mutta jämäkämpi kuin kilpailijoistaan. FIA:n mielestä tekniikka oli liian turvaton ja päätti kieltää sen kaudelle 1970.


title: Tyrrell Racing

text: Matran toimitusjohtaja teki radikaalin päätöksen ennen kautta 1969: Matran tehdastalli ei osallistuisi Formula ykkösiin, vaan Matra keskittyisi tukemaan Tyrrell-tallia, joka sai nimen Matra International, ja rakentaisi uuden, Cosworth DFV-moottorisen auton rakenteellisilla polttoainetankeilla, vaikka ne olisivat seuraavalla kaudella kiellettyjä. Stewart voitti kauden 1969 maailmanmestaruuden helposti uudella Matra MS80:lla, joka korjasi suurimman osan MS10:n heikkouksista. Stewartin titteli oli ensimmäinen, joka voitettiin ranskalaisen tallin autolla, ja nykypäivään mennessä ainoa, joka on voitettu Ranskassa valmistetulla autolla. Se oli huomattava saavutus tallilta, joka kilpaili vasta toista kauttaan F1:ssä.


title: Tyrrell Racing

text: Alkukauden 1970 Tyrrell ajatti Marchin autoa, jolla Stewart saavutti yhden voiton. Samana vuonna Derek Gardner suunnitteli Tyrrellille ensimmäisen oman auton, joka nähtiin ensimmäistä kertaa Italian GP:ssä. Vuonna 1971 Stewart voitti kuljettajien MM:n, ja Tyrrell valmistajien MM:n. Stewart voitti kuljettajien mestaruuden vielä 1973. Vuosina 1974-1976 talli saavutti muutamia voittoja, ensimmäinen voitoton kausi oli 1977. 1980-luvulla talli menestyi huonommin, ja vuonna 1984 Tyrrellin keräämät MM-pisteet hylättiin polttoaine-epäselvyyksien takia. 1990-luvulla tallin alamäki jatkui, ja 1993 talli ei saavuttanut ainuttakaan MM-pistettä. Kaudella 1995 Tyrrellin toisena kuljettajana oli Mika Salo, ja tallin pääsponsorina oli harvinaisesti suomalainen yritys, Nokia. Tämä vuosi oli vielä kohtalainen, 1996 tulokset alkoivat huonontua, ja 1997 Tyrrell joutui käyttämään Fordin V8 -asiakasmoottoreita, joiden suorituskyky oli heikko. Mika Salo saalisti kuitenkin kaksi MM-pistettä Monacon GP:stä. Helmikuussa 1998 Ken Tyrrell erosi tallistaan. Talli ei saavuttanut viimeisellä kaudellaan yhtään pistettä. Talli oli myyty vuoden 1997 lopussa BAT:lle(British American Tobacco), joka antoi tallille nimen British American Racing. Aiemmin mainittujen lisäksi Tyrrelliä ajoivat muun muassa Jean Alesi, Andrea de Cesaris, Michele Alboreto, Didier Pironi, Jody Scheckter ja Patrick Depailler


title: Tyrrell Racing

text:
"*" Kausilla 1968 ja 1969 Tyrrell ajatti Matra -tehdastallia, joten Tyrrell itse ei ollut kelvollinen valmistajien MM-pisteisiin. Suluissa olevat pisteet ovat Tyrrellin kuljettajien Matralle ajamia pisteitä.
"**" Kaudella 1970, oman 001 -autonsa lisäksi Tyrrell ajatti Marchin rakentamia autoja, joista Tyrrell ei saanut MM-pisteitä. Suluissa olevat pisteet ovat Tyrrellin kuljettajien Marchille ajamia pisteitä.
"***" 18. heinäkuuta Tyrrellin kaikki kauden kilpailut hylättiin ja talli sai kilpailukiellon loppukauden kilpailuihin, koska talli oli käyttänyt laittomia autoja.
"****" Talli voitti kauden 1987 Colin Chapman Trophyn 169 pisteellä.


title: Ligier

text: Ligier on ranskalainen autonvalmistaja, jonka perusti entinen kilpa-autoilija ja rugby-pelaaja Guy Ligier. Ligier kilpaili Formula 1 -sarjassa kausina –.


title: Ligier

text: Kuuluisimpia Ligierillä ajaneita F1-kuljettajia ovat Didier Pironi, Jacques Laffite, René Arnoux, Jacky Ickx, Patrick Tambay ja Olivier Panis .


title: Ligier

text: Yritys tuli autoalalle Ligier JS 2 -urheiluautolla, jonka moottorina oli Maserati V6, sama kuin Citroën SM:ssä. Maserati V6 oli uudenaikaisesti suunniteltu ja JS 2:ta pidettiin hyvin suunniteltuna autona, jolla oli hyvä teho-paino-suhde. Viimeiset SM:t valmistettiin Ligierin tehtailla Vichyssä. Vuoden 1973 energiakriisit aiheuttivat sellaisen pörssiromahduksen, että JS 2:n tuotanto loppui pian. 1980-luvun alussa Ligier ryhtyi valmistamaan mopoautoja. Ensimmäinen malli oli nimeltään JS 4, sen erikoisuuksiin kuului erittäin tasapainoinen alusta. Sanotaan että JS 4:n alusta oli niin tasapainoinen että siitä pystyi poistamaan yhden renkaan ja silti sillä pystyi ajamaan. Nykyään Ligier on suurin kevyiden nelipyörien valmistaja ja sen mallisto koostuu Ligier IXO ja Optimax -mopoautoista, sekä erilaisista mönkijöistä. Vuonna 2009 Ligier toi markkinoille mopoauton jossa on Dci commonrail dieselmoottori. Tämä moottori edustaa teknologian huippua omassa luokassaan. Moottorin erikoisuuksiin kuuluu värinätön ja hiljainen käyntiääni, suurempi vääntö ja pienempi polttoaineen kulutus.


title: Ligier

text: Ligier tunnetaan parhaiten Formula 1 -tallina. Se kilpaili sarjassa vuodesta 1976 vuoteen 1996 asti. Ligier liittyi F1-sarjaan kaudeksi 1976 Matra V12 -moottorin voimin. Tallin ainoaa autoa debyyttikaudella ajoi Jacques Laffite. Ligierin ensimmäisen F1-kauden tulos oli 20 pistettä kun Jacques Laffite ajoi autonsa kahdesti palkintokorokkeelle sijoittuen kolmanneksi Belgian ja Italian osakilpailuissa.


title: Ligier

text: Seuraavalle kaudelle Ligier lähti uuden, Ligier JS7-auton ja tuttujen Matran V-12 moottorien voimin. Kuljettajana jatkoi Jacques Laffite. Ensimmäisen voittonsa talli saavutti Ruotsin Grand Prix'sta, jolloin tallin kuljettaja Jacques Laffite voitti kilpailun. Voitto oli myös Laffitelle uran ensimmäinen. Tätä pidetään yleisesti ensimmäisenä kokonaan ranskalaisena voittona F1-sarjassa. Ligier ajatti hetkellisesti kahta kuljettajaa vuoden 1977 viimeisessä GP:ssä kun Jean-Pierre Jarier ajoi Ligierin toista autoa, Jarier kuitenkin joutui keskeyttämään kilpailun.


title: Ligier

text: Ligier käytti vielä vuonna 1978 Matran moottoreita ja tallin ainoaa autoa ajanut Laffite saavutti 19 pistettä 16 osakilpailussa.


title: Ligier

text: Yhteistyö Matran kanssa loppui vuonna 1979 ja Ligier rakensi Cosworth-moottorilla toimivan Ligier JS11 -auton. Kauden toisena uudistuksena Ligier siirtyi ajattamaan kahta kuljettajaa kun talliin palkattiin Jacques Laffiten aisapariksi Patrick Depailler. JS11:llä voitettiin kauden kaksi ensimmäistä kilpailua. Taas kuljettajana oli Laffite. Auto kuitenkin kohtasi vakavasti otettavia kilpailijoita, kun Williams- ja Ferrari-tallit esittelivät uudet aerodynaamisesti hyvin suunnitellut autonsa. Huono onni kohtasi Ligieriä kun Depailler loukkaantui ennen tallin kotikilpailua Ranskan GP:tä. Ligier hankki Depaillerin tilalle Jacky Ickxin. Kauden loppuosa ei ollut tallille yhtä hyvä kuin sen alku ja etenkin Ickx kärsi keskeytyksistä. Kauden kolme viimeistä kilpailua olivat tallille huonoja, sillä Ligierin molemmat autot keskeyttivät kaikissa kolmessa kilpailussa.


title: Ligier

text: Hyvin toiminutta JS11:tä seurasi kaudella JS11/15, joka oli kehitysversio vanhasta JS11:stä. Laffite jatkoi Ligier-kuljettajana ja toiseksi kuljettajaksi värvättiin Didier Pironi.


title: Ligier

text: Ligierin uusi auto toimi hyvin ja talli sijoittui lopulta toiseksi valmistajien MM-sarjassa 66:lla pisteellään. Pironi ja Laffite molemmat voittivat yhden osakilpailun kauden aikana.


title: Ligier

text: Tallin kilpailukykyisyys alkoi kuitenkin heikentyä kauden 1982 aikoihin. Talli kuitenkin kamppaili sarjassa vielä kauteen 1996 saakka. 1980-luvun puolessavälissä talli hyötyi Renault'n kanssa tehdystä moottorisopimuksesta. Tallista tuli kilpailukykyinen, mutta ei kärkitallia, vaikka tallin budjetti oli suuri. Kun Renault jätti sarjan vuonna 1986, jäi Ligier ilman kunnon moottorintarjoajaa. Sopimus moottoreista kariutui Alfa Romeon kanssa, minkä jälkeen talli sai asiakasmoottoreita ensin BMW:ltä ja sitten Mugen-Hondalta.


title: Ligier

text: Kaudella tallilla oli käytössään Mugen-Hondan moottorit JS43-autossaan. Auto osoittautui hyvin tasapainoiseksi, vaikkei se ehkä Williamsin autolle vertoja vetänytkään. Kaikkien yllätykseksi Olivier Panis ajoi autolla Monacon Grand Prix'ssa voittoon.


title: Ligier

text: Ligier-nimi katosi Formula 1 -sarjasta, kun Alain Prost osti tallin ja nimesi sen Prost Grand Prix'ksi vuonna 1997. Nimekkäästä uudesta tallipäälliköstä ja omistajasta huolimatta talli ei ollut kilpailukykyinen ja meni konkurssiin vuonna 2002.


title: Inter

text: Inter voi tarkoittaa ainakin seuraavia asioita:


title: Marcus Livius Drusus

text: Marcus Livius Drusus (n. 120 eaa.-91 eaa.) oli roomalainen kansantribuuni vuonna 91 eaa. Hän yritti parantaa kansan asemaa ja hankkia Rooman kansalaisoikeudet liittolaiskansoille. Hänet murhattiin vuonna 91 eaa.


title: Marcus Livius Drusus

text: Hänen isänsä, myös nimeltään Marcus Livius Drusus, toimi tribuunina vuonna 122 eaa.


title: Gloucester

text: Gloucester [ˈglɒstə] on Gloucestershiren kreivikunnan pääkaupunki Lounais-Englannissa, lähellä Walesin rajaa. Kaupungissa on noin 121 900 asukasta.


title: Gloucester

text:
Gloucester sijaitsee Severn-joen rannalla, ja sieltä vie merelle kanava, joka oli tärkeä kulkureitti teollistumisen alkuvuosina, joten Gloucester oli merkittävä satamakaupunki. Satamarakennukset ja varastot ovat olleet nyt vuosikymmeniä tyhjillään, mutta viime vuosina niihin on rakennettu luksusasuntoja, baareja ja kansallinen vesireittimuseo. Vanhojen teollisuus- ja varastorakennusten muokkaaminen asumiskäyttöön on ollut 2000-luvun vaihteessa hyvin trendikästä koko Englannissa.
Gloucester on tunnettu kirkoistaan ja katedraalistaan. Tunnetuimpia ovat:


title: Nero Claudius Drusus

text: Nero Claudius Drusus (14. tammikuuta 38 - 9 eaa.) oli roomalainen sotapäällikkö. Hän oli Rooman keisari Augustuksen poikapuoli ja tämän perijä. Drusus johti Germanian (nyk. Saksan alueen) valloitusta. Hän pakotti aikanaan markomannien heimon nykyisen Böömin alueelle. Hänen vanhempansa olivat Tiberius Claudius Nero ja Livia Drusilla.


title: Dunstan

text: Dunstan Pyhä (n. 925–988) on kellonvalajien, metallityöntekijöiden, koruseppien ja kaivertajien suojelupyhimys. Hänet nimitettiin Canterburyn arkkipiispaksi 959. Dunstan tunnetaan Englannin luostareissa aloittamistaan uudistuksista. Hänen nimikkokirkkonsa St Dunstan-in-the-West sijaitsee Fleet Streetin varrella Lontoon Cityssä.


title: Dunstan

text: Dunstan syntyi aatelisperheeseen Baltonsboroughissa Glastonburyn lähellä, jossa häntä opettivat irlantilaiset munkit. Hän oli jonkin aikaa setänsä, silloisen Canterburyn arkkipiispan, Athelmin palveluksessa ennen kuin siirtyi kuningas Athelstanin hoviin. Hovissa hän sai useita vihollisia, jotka syyttivät häntä noituudesta ja mustasta magiasta. Hänestä tuli benediktiinimunkki ja sai vihkimyksen sedältään Ælfheah Kaljulta noin vuonna 939. Hänestä tuli kuningas Edredin neuvonantaja Edmund I:n salamurhan jälkeen. Tämän jälkeen hän aloitti luostariuudistuksen.


title: Dunstan

text: Setänsä jälkeen kuninkaaksi noussut Edwy takavarikoi Dunstanin omaisuuden ja karkoitti hänet kuningaskunnasta, mutta palasi pian Edwyn veljen Edgarin tultua tämän tilalle vallankaappauksen seurauksena. Edgar nimitti hänet Worcesterin ja Lontoon piispaksi 957. Edwyn kuoltua pari vuotta myöhemmin Dunstan nimitettiin Canterburyn arkkipiispaksi.


title: Dunstan

text: Dunstan auttoi Edvard Marttyyria, ja tämän kuoltua, hänen velipuoltaan Ethelred Neuvotonta nousemaan kuninkaaksi.


title: Dunstan

text: Viimeiset vuotensa hän vietti Canterburyssa, jossa hän opetti katedraalikoulussa.


title: Germania

text: Germania oli roomalaisten käyttämä latinankielinen nimitys alueelle, joka ulottui Tonavalta Pohjanmereen ja Itämereen. Lännessä raja oli Reinin länsipuolella, idässä rajaa ei ollut tarkasti määritelty. Sen asukkaita olivat germaanit. Germaniasta itään asui sarmaatteja ja muita paimentolaiskansoja.


title: Germania

text: Roomalaisten valloittama osa jakautui kahteen provinssiin: Germania Inferioriin ja Germania Superioriin. Roomalaiset kutsuivat Reinin itäpuolista osaa Suureksi Germaniaksi (). Roomalaiset yrittivät ajanlaskun alun tienoilla valloittaa Suurta Germaniaa keisari Augustuksen aikana. Germaanit kuitenkin väijyttivät kheruskipäällikkö Arminiuksen johdolla kolme roomalaista legioonaa Teutoburgin taistelussa vuonna 9 jaa. tuhoten ne miltei kokonaan. Tämän jälkeen Augustus hylkäsi aikeensa liittää Suuri Germania Rooman provinssiksi. Hän myös kehotti seuraajiaan tekemään samoin.


title: Germania

text: Saksan nimi viittaa nykyisin Germaniaan useilla kielillä, muun muassa italiaksi "Germania" ja englanniksi "Germany". Kansallisromanttisessa kuvastossa Germania voi tarkoittaa myös Saksaa naiseksi olennoituna. Germaniasta ovat saaneet nimensä myös germaaniset kielet.


title: Jackie Stewart

text: Sir John Young Stewart, paremmin tunnettu nimellä Jackie Stewart (s. 11. kesäkuuta 1939 Milton, Skotlanti, Iso-Britannia) on skotlantilainen entinen Formula 1 -kuljettaja ja kolminkertainen maailmanmestari. Stewart on kaikkien aikojen menestynein skotlantilainen F1-kuljettaja.


title: Jackie Stewart

text: Jackie Stewart palasi F1-sarjaan Stewart Grand Prix -tallin tallipäällikkönä vuonna 1997. Talli myytiin Fordille vuonna 2000, ja siitä tuli Jaguar.


title: Jackie Stewart

text: Stewart kärsi lapsena lukihäiriöstä, joka todettiin kuitenkin vasta aikuisiällä, eikä hän menestynyt koulussa kovin hyvin. Pienenä Stewart alkoi harrastaa skeetiä, josta hän kuitenkin luopui kun ei päässyt mukaan edustusjoukkoon Rooman olympialaisiin.


title: Jackie Stewart

text: Stewart valitsi autourheilun päästyään testaamaan Barry Filerin urheiluautoa. Vuonna 1963 Jackie liittyi Ecorie Ecosse -talliin ja saavutti menestystä niin urheilu- kuin vakioautoissa. Sittemmin Ken Tyrrell tarjosi hänelle testattavaksi Formula 3 -autoaan ollen testeissä heti nopeampi kuin kokenut Bruce McLaren. Stewart sai Tyrrellin tallista vakiopaikan ja hallitsi seuraavana vuonna Britannian F3-sarjaa miten tahtoi.


title: Jackie Stewart

text: Menestyksekkään F3-vuoden jälkeen Stewart sai tarjouksen Formula ykkösiin sekä Lotukselta että BRM:ltä. Stewart valitsi jälkimmäisen, ja hän nousi tiimiin 1964 ja ajoi uransa ensimmäisen voiton Monzassa Italian GP:ssä vuoden 1965 loppupuolella. Kun BRM:n kilpailukyky alkoi heiketä, Stewart siirtyi Matralle, jonka ratissa hän voitti ensimmäisen maailmanmestaruutensa 1969. Muut kaksi mestaruutta tulivat Tyrrell-autolla.


title: Jackie Stewart

text: Kaksi ensimmäistä mestaruuttaan Stewart voitti ylivoimaisesti. Vuonna 1969 hän löi Jacky Ickxin pistein 63–37 (kuusi osakilpailuvoittoa Ickxin kahta vastaan) ja vuonna 1971 Ronnie Petersonin pistein 62–33 (Stewartilla kuusi voittoa, Petersonilla ei yhtään). Vuonna 1973 Stewart kukisti Emerson Fittipaldin pistein 71–55 (viisi voittoa Fittipaldin kolmea vastaan). Espanjan GP:n 1969 Stewart voitti ylivoimaisesti.


title: Jackie Stewart

text: Stewart loukkaantui ulosajossa Belgian GP:ssä Span radalla 1966, ja hän alkoi sen jälkeen aktiivisesti ajaa uudistuksia, jotka merkittävästi paransivat F1-kuljettajien turvallisuutta. Esimerkiksi turvavyöt otettiin käyttöön Stewartin aloitteesta. Myös ajajan kypärää ja autojen rakennetta paranneltiin ja ratojen turva-alueita levennettiin. Lehdistö ja myös eräät kuljettajat arvostelivat aluksi Stewartin toimintaa, ja häntä pidettiin jopa pelkurina. Asenteet muuttuivat vuoden 1968 Saksa GP:n jälkeen. Kisa ajettiin vanhalla Nürburgringin radalla, jota yleisesti on pidetty F1-historian vaarallisimpana, sateessa ja tiheässä sumussa. Stewart voitti kilpailun yli neljän minuutin erolla Graham Hilliin ja Jochen Rindtiin.


title: Jackie Stewart

text: ”Niin iso voittomarginaali antoi sanoilleni uskottavuutta. Silti sitä kisaa ei olisi koskaan pitänyt ajaa”, Stewart on sanonut.


title: Jackie Stewart

text: Stewartin käynnistämä työ turvallisuuden kohentamiseksi otettiin laajemmin vakavasti vasta 1970, kun hänen läheiset ajajaystävänsä Piers Courage ja Jochen Rindt saivat surmansa radalla. Stewartin tallitoveri François Cevert kuoli Yhdysvaltain GP:n aika-ajossa 1973. Stewart vetäytyi Cevertin kuoleman takia kilpailusta, joka olisi ollut hänen uransa sadas GP-startti.


title: Jackie Stewart

text: Stewart voitti urallaan 27 kilpailua, joka pysyi ennätyksenä vuoteen 1987 jolloin Alain Prost otti uransa 28. voiton.


title: Ea

text: Ea (sumerilaisten Enki) oli babylonialainen veden, käsityötaidon, älyn ja luomisen jumala. Ea oli myös maagillisen puhdistautumisen jumala. Hän oli alun perin Eridun kaupungin suojelija, mutta myöhemmin hänen kulttinsa laajeni käsittämään koko mesopotamian.


title: Ea

text: Eaan liittyvät myytit, samoin kuin jumalan nimi, periytyivät sumerilaisilta ja kirjoitettiin yhdistämällä merkit E (talo) ja A (vesi). Ean tärkein temppeli oli Eridussa Eufrat-joen laaksossa melko lähellä Persianlahtea.


title: Ea

text:
Sumerilainen DEN.KI(G), "maan herra", voi joidenkin tulkintojen mukaan myös tarkoittaa vuoren herraa. Ei tiedetä, onko Enkillä ja Abzu-jumalalla yhteinen alkuperä.
Enkin temppeli oli nimeltään "é-engur-a" tai "é-abzu". Titteli "en" ilmestyy varhaisella sumerilaisella Jemdet Nasr -ajalla, mikä viittaa Enki-jumaluuden merkitykseen. Enkin tunnuksia ovat muun muassa vuohi ja kala, ja kauriin ja kalojen vastakkaislla eläinradan puolilla olevat tähdistöt, myöhemmin Kauris. Enki liittyi myös Merkurius-planeettaan oikeudenmukaisuuden jumalana.


title: Ea

text: Enki ja Ninhursag -tekstissä kuvataan tarkasti Ean tekemisiä. Ninhursag on Enkin puoliso, ja he saavat Ninsar-tyttären. Merkittävä osa tätä tekstiä ovat myös Ean saamat kahdeksan haavaa, joista parantuakseen hän synnyttää kahdeksan jumalaa:Synnytettyään nämä kahdeksan jumalaa Ea määrää jokaiselle vielä kohtalon.


title: Nuorkauppakamari

text: Nuorkauppakamari on nuorten aikuisten kansainvälinen kouluttautumisjärjestö. Se ei liity kauppakamarilain perusteella toimivaan kauppakamarijärjestelmään. Se pyrkii vaikuttamaan yhteiskuntaan kehittämällä jäsentensä johtamistaitoa, sosiaalista vastuuta, yrittäjyyttä ja kansainvälisyyttä. Nuorkauppakamarin kansainvälisiä jäseniä ovat olleet esimerkiksi Bill Clinton, Charles Lindbergh, Kofi Annan, ruhtinas Albert, Jacques Chirac, Al Gore ja Howard Hughes. Nuorkauppakamarilaiset käyttävät itsestään lyhennettä JC tai JayCee, jotka tulevat englannin kielen sanoista Junior Chamber.


title: Nuorkauppakamari

text: Suomen Nuorkauppakamarit ry on perustettu vuonna 1957, joka toimii nuorkauppakamaritoiminnan kansallisena kattojärjestönä. Suomen Nuorkauppakamarit ry:n jäseniä ovat paikallisyhdistykset, joita on yhteensä 71 eri puolilla Suomea. Jäseniä niissä on noin 2200, alumnit (kunniajäsenet ja ainaisjäsenet) mukaanlaskettuna noin 4500. Suomen Nuorkauppakamarit ry:n toimintaa johtaa vuosittain valittava hallitus sekä sen virkailijat ja päälliköt, joista käytetään nimitystä keskusliitto.


title: Nuorkauppakamari

text: Nuorkauppakamarin jäseneksi voivat hakea kaikki alle 40-vuotiaat. Jäsenyys päättyy sinä vuonna, jolloin jäsen täyttää 40 vuotta tai kun jäsen eroaa tai hänet erotetaan. Paikalliset Nuorkauppakamarit tekevät laajaa paikallista yhteistyötä sekä käynnistävät ja tekevät erilaisia projekteja joko omalle jäsenistölleen tai yhteiskunnallisen vaikuttamisen tarkoituksessa. Kamareissa on tarjolla kamariurasta kiinnostuneille erilaisia virkoja paikallisella, alueellisella, valtakunnallisella ja kansainvälisellä tasolla. Virkoja on muiden muassa puheenjohtajan, varapuheenjohtajan, tiedottajan, markkinoijan, rahastonhoitajan ja sihteerin tehtävät. Kaikkia virkoja nuorkauppakamarissa voi hoitaa ainoastaan kerran. Virkakausi kuhunkin virkaan on yksi vuosi.


title: Nuorkauppakamari

text: Kamarin jäsenyys on maksullinen. Paikalliset nuorkauppakamarit päättävät itse jäsenmaksunsa, joka vaihtelee kamareittain. Kamarit tekevät myös erilaisia talousprojekteja toimintansa rahoittamiseksi. Projektit voivat olla esimerkiksi konferenssien, yrittäjätilaisuuksien tai perhetapahtumien järjestämistä. Nuorkauppakamari järjesti esimerkiksi vuosien 2003 ja 2004 Linux Summit -tapahtumat. Muita projekteja ovat esimerkiksi vuotuiset kilpailut "Tuottava Idea", "Vuoden Nuori Johtaja" ja "Vuoden Nuori Menestyjä".


title: Nuorkauppakamari

text: Nuorkauppakamari on myös laajalti mukana yhteiskunnallisessa vaikuttamisessa ja on paikallisella tasolla mukana järjestämässä vuosittain mm. Joulupuu-keräystä, jonka kautta kerätään joululahjoja vähävaraisten perheiden lapsille. Yksi nuorkauppakamaritoiminnan merkittävimmistä yhteiskunnallisista saavutuksista on nykyisen työelämään tutustumisen (TET) käynnistäminen.


title: Nuorkauppakamari

text: Nuorkauppakamariin voi liittyä paikallisen nuorkauppakamariyhdistyksen kautta. Yleensä jäsenyys aloitetaan koejäsenyydellä, jossa mm. mitataan aktiivisuutta ja sopivuutta puolin ja toisin. Reilu puolet jäsenistöstä toimii johtavassa asemassa tai yrittäjinä. Yhteistä kamareiden jäsenistölle on halu aktiiviseen henkilökohtaiseen kehittymiseen sekä verkostoitumiseen.


title: Nuorkauppakamari

text: Ansioituneen nuorkauppakamariuran tehneet nuorkauppakamarin jäsenet voivat saada kansainvälisen nuorkauppakamarijärjestön (JCI) ainaisjäsenyyden, eli senaattorin arvon. Senaattoreille on oma JCI Senate in Finland ry -yhdistys. Senaatin jäsenyyttä voi hakea JCI Senator -arvonimen saaneet.


title: Nuorkauppakamari

text: Suomen nuorkauppakamarit valitsevat vuosittain menestyjiä tittelillä Vuoden Nuori Menestyjä. Tittelin saaneet osallistuvat kansainvälisen Nuorkauppakamarijärjestöjen kilpailuun.


title: Nuorkauppakamari

text: Suomen Nuorkauppakamarit ry on osa kansainvälistä Junior Chamber Internationalia, joka toimii yli sadassa maassa. Nuorkauppakamarilla on maailmanlaajuisesti noin 200 000 jäsentä. Järjestö on peräisin Yhdysvalloista. Nuorkauppakamarijärjestön toimintaa ohjaavat yhteiset arvot (engl. JCI Creed):


title: Nuorkauppakamari

text: "Uskomme, että"


title: Mestari Eckhart

text: Mestari Eckhart (myös Eckart, Eckard ja Eccard, oik. Eckhart von Hochheim) (1260–1327 tai 1328) oli saksalainen teologi, filosofi ja kristillinen mystikko. Hän syntyi Erfurtissa Thüringenissä. Sana ”mestari” johtuu maisterin arvosta, jonka hän sai Pariisin yliopistosta.


title: Mestari Eckhart

text: Eckhart on vaikutusvaltaisimpia kristittyjä uusplatonikkoja, ja vaikka hän olikin dominikaanina periaatteessa uskollinen tomisti, hän kirjoitti paljon metafysiikasta ja hengellisestä psykologiasta mystiseen sävyyn. Monet saksalaiset filosofit, kuten G. W. F. Hegel ja Martin Heidegger, ovat saaneet vaikutteita hänen teoksistaan.


title: AIESEC

text: AIESEC on maailman suurin nuorten johtama vapaaehtoisjärjestö, joka on keskittynyt johtajuusominaisuuksien kehittämiseen.


title: AIESEC

text: Sen tavoitteena on tarjota 18-30-vuotiaille nuorille mahdollisuus kehittää itseään positiivisten johtajuus- ja oppimiskokemusten kautta. Järjestön toiminnan tunnetuin osa on kansainvälisten työharjoittelupaikkojen tarjoaminen nuorille. Vuonna 2016 AIESEC toimi noin 126 maassa ja vuonna 2012 yli 2 400 korkeakoulussa.


title: AIESEC

text: Vuonna 2012 AIESEC:lla oli koko maailmassa noin 86 000 jäsentä ja se järjesti noin 5 000 työharjoittelupaikkaa, 15 000 vapaaehtoistyöpaikkaa, 500 seminaaria ja yli 24 000 johtajuustehtävää. Harjoitteluohjelmaan hakeminen on avointa kaikille jäsenkorkeakoulujen opiskelijoille, ja vaihtoaikojen pituudet vaihtelevat kolmesta 18 kuukauteen.


title: AIESEC

text: Toisen maailmansodan jälkeen, vuonna 1946, yhdeksän eri yliopiston opiskelijat kuudesta eri maasta tapasivat Liègessä, Belgiassa, tarkoituksena luoda suhteita toisiinsa ja kehittää uudenlaista kansainvälistä yhteistyötä. He päättivät perustaa järjestön "Association Internationale des Etudiants en Sciences Economiques et Commerciales", AIESEC.


title: AIESEC

text: Jaroslav Zich, nuori tšekki, valittiin ensimmäiseksi presidentiksi. Järjestön päämaja oli ensin Prahassa, Tšekkoslovakiassa, mutta se täytyi siirtää vuoden sisällä, jotta järjestö olisi säilynyt poliittisesti neutraalina kommunistien valtaannousun jälkeen. Päämaja siirrettiin Rotterdamiin, jossa se on tänäkin päivänä.


title: AIESEC

text: Järjestön perustaminen tapahtui virallisesti vuonna 1949 järjestön toisessa yleistapaamisessa. Silloin mukana oli yliopistoja Belgiasta, Alankomaista, Norjasta, Ranskasta, Ruotsista, Suomesta ja Tanskasta.


title: AIESEC

text: Myöhemmin järjestön nimeksi on vakiinnutettu ainoastaan nimi AIESEC, koska järjestössä oli myös opiskelijoita kaikilta opiskelualoilta (ei pelkästään kauppatieteitä opiskelevia). Nykyään järjestöön kuuluakseen tai vaihtoon lähteäkseen ei tarvitse olla korkeakouluopiskelija.


title: AIESEC

text: AIESEC on pyrkinyt alusta lähtien olemaan voittoa tavoittelematon ja ei-poliittinen kansalaisjärjestö, jonka arvot kieltävät epäoikeudenmukaisen syrjinnän, ja yksi sen tärkeimmistä tavoitteista on rauhan ja ihmiskunnan koko potentiaalin saavuttaminen.


title: AIESEC

text: AIESEC on nimennyt itselleen seuraavat arvot: (vapaasti suomennettuna, virallista suomennosta ei ole olemassa, koska järjestö pyrkii toimimaan pelkästään englanniksi myös Suomessa)Käytännössä järjestö keskittyy kansainvälisten harjoitteluvaihtopaikkojen hankintaan, harjoittelussa olevista harjoittelijoista huolehtimiseen ja sellaisten tapahtumien (seminaarien yms.) järjestämiseen, joista jäsenet ja harjoittelijat voivat saavuttaa järjestön periaatteisiin sopivia oppimiskokemuksia.


title: AIESEC

text: Suomessa AIESEC toimii eri korkeakouluissa Helsingissä, Espoossa, Tampereella, Jyväskylässä, Oulussa ja Lappeenrannassa. Toiminta on kaikille jäsenkorkeakouluissa opiskeleville kiinnostuneille avointa. Järjestön toimintaa Suomessa johtaa ja koordinoi kansallinen jäsentoimikunta, jonka pysyvä toimipiste on Helsingissä.


title: AIESEC

text: Suomi oli yksi järjestön seitsemästä perustajajäsenestä ja AIESEC on toiminut Suomessa vuodesta 1948 saakka. Tunnetuimpiin järjestön suomalaisiin alumnijäseniin kuuluvat mm. Martti Ahtisaari, Elisabeth Rehn, Erik Hartwall ja Matti Lehti.


title: Plinius nuorempi

text: Gaius Plinius Caecilius Secundus (63–noin 113), joka tunnetaan paremmin nimellä Plinius nuorempi, oli roomalainen kirjailija ja oppinut. Hän oli Plinius vanhemman sisarenpoika. Hän on kirjoittanut ainoan säilyneen silminnäkijäkuvauksen Pompejin tuhonneesta Vesuviuksen purkauksesta.


title: Plinius

text: Plinius viittaa seuraaviin henkilöihin:


title: Ludvig Hurskas

text: Ludvig Hurskas eli Ludvig I (778–840) oli frankkien kuningas ja keisari 814–840. Hänet nimitettiin Akvitanian kuninkaaksi vuonna 781, ja Ludvig oli 34-vuotiaana jo kokenut poliitikko ja sotilasjohtaja kun hänet nostettiin isänsä keisari Kaarle Suuren rinnalle kanssahallitsijan asemaan vuonna 813. Paavi Stefanus IV kruunasi hänet Reimsissä keisariksi vuonna 816.


title: Ludvig Hurskas

text: Ludvig vietti suuren osan lapsuus- ja nuoruusvuosistaan Akvitaniassa, missä hän sai laadukkaan kirkollisen koulutuksen. Noustuaan isänsä seuraajana keisariksi hän puhdisti hovia moraaliltaan tai käytökseltään epäilyttävistä henkilöistä.


title: Ludvig Hurskas

text: Ludvigin tärkeimpinä saavutuksina pidetään kirkollisia uudistuksia ja koulutukseen panostamista.


title: Ludvig Hurskas

text: Ludvigin oli tarkoitus jakaa valtakunta kolmen ensimmäisestä avioliitosta saadun pojan kesken. Pojat olivat Lothar, Pipin ja Ludvig Saksalainen. Ensimmäisen vaimon Irmgarden kuoltua Ludvig meni naimisiin Judit von Welfin kanssa ja sai neljännen pojan, Kaarlen. Ludvigin pyrkimys lisätä Kaarle yhdeksi valtakunnan perijäksi aiheutti sisällissodan, kun vanhimmat pojat kääntyivät isäänsä vastaan. Lopulta veljekset voittivat isänsä ja vangitsivat hänet ja Kaarlen. Judit pakotettiin luostariin.


title: Ludvig Hurskas

text: Vuonna 835 perhe pääsi kuitenkin sopuun, ja Ludvig palasi valtaistuimelle. Ludvigin kuoltua sisällissota syttyi uudelleen. Sota päättyi vasta vuonna 843 tehtyyn Verdunin sopimukseen, jossa päätettiin valtakunnan jaosta.


title: Ned Flanders

text: Nedward ”Ned” Flanders on kuvitteellinen hahmo animaatiosarjassa "Simpsonit". Hän on Flandersin perheen isä, joka asuu Simpsonin perheen naapurissa Springfieldin Evergreen Terracella. Ned Flanders on harras kristitty, joka menee uskossaan usein äärimmäisyyksiin. Hän on myös poikkeuksellisen kiltti, pehmeäluonteinen ja hyväuskoinen mies, jota sarjan päähenkilö Homer Simpson sen vuoksi inhoaa. Ned Flandersin ääninäyttelijä on Harry Shearer.


title: Ned Flanders

text: Ned Flanders on aina hyväntuulinen eikä koskaan pahantahtoinen tai ilkeä kenellekään, mutta erityisesti Homerin mielestä Flanders on todella ärsyttävä liioitellun hyveellisyytensä, ääriuskovaisuutensa ja omalaatuisen käytöksensä vuoksi. Flanders uskoo kristilliseen ohjeeseen ”lähimmäisensä rakastamisesta” niin täydellisesti, että sietää Homerilta törkeääkin käytöstä koskaan pahastumatta. Flandersilla on myös taipumus piinata pastori Lovejoyta pyytämällä jatkuvasti hengellisiä neuvoja tyhjänpäiväisiin moraalisiin ongelmiin.


title: Ned Flanders

text: Eräs Flandersin tunnuspiirteistä on hänen omalaatuinen puheensa, sillä voimasanojen sijasta hän täyttää kaikki lauseet lapsekkailla nonsense-sanoilla, erityisesti sanalla ”diddly”, jota hän käyttää usein jopa ylimääräisenä tavuna toisten sanojen keskellä.


title: Ned Flanders

text: Ned Flanders nähtiin ensi kerran jo 1. tuotantokauden ensimmäisessä jaksossa ”Joulurauha”. Ned on ollut sarjan aikana kahdesti naimisissa, mutta hänen molemmat vaimonsa, Maude Flanders ja Edna Krabappel, kuolivat. Nykyään hän on kahden poikansa Rod ja Todd Flandersin yksinhuoltajaisä.


title: Ned Flanders

text: "Simpsonien" hahmoista Flandersilla on ollut sarjan aikana kahdeksanneksi eniten dialogia.


title: Ned Flanders

text: Ned Flanders näkee hengen johdatuksen arkisissa asioissa ja pyrkii elämään joka hetki Raamatun ohjeita noudattaen. Hän ei hyväksy muita uskontoja kuin kristinuskon. Hän kieltää itseltään ja perheeltään lukemattomia täysin harmittomia asioita, koska uskoo tai vähintään epäilee niiden olevan syntisiä. Hän vastustaa muun muassa juomista ja uhkapelejä. Flandersin perheessä kulutetaan lähes pelkästään kristillistä viihdettä, kuten uskonnollisia tv-ohjelmia ja lautapelejä. Flanders soittelee yhtenään pastori Lovejoylle ja pyytää neuvoja täysin mitättömiin ongelmiin, Lovejoyn suureksi harmiksi.


title: Ned Flanders

text: Flandersilla on tapana käyttää jatkuvasti kummallisia sananpäätteitä ja -täytteitä puheessaan – eräiden jaksojen mukaan myös kirjoittaessaan – ja korvata kaikki ”rumat sanat” äärimmäisen pehmennetyillä vastikkeilla. Hänen vakiohokemiaan ovat iloinen tervehdys ”Hi-diddly-ho, neighborinos!” ("Heippa, naapuriinot!") ja suostumusta ilmaiseva ”okilly dokilly” ("oukkelidoukkeli"). Homer Simpsonilla on tapana todeta lähes kaikkiin Flandersin puheisiin ja ystävällisiinkin neuvoihin tylysti ”Shut up, Flanders!” ("Pää kiinni Flanders!"), mistä Ned ei koskaan vaikuta pahastuvan. Homer myös kutsuu Nediä nimellä ”Stupid Flanders” ("tyhmä Flanders") ja varastelee jatkuvasti Nedin omaisuutta eikä palauta lainaamiaan tavaroita, mutta Ned ei koskaan nosta asiasta meteliä vaan antaa kaiken tapahtua.


title: Ned Flanders

text: Ned Flanders on vasenkätinen ja omistaa Springfieldin ostoskeskuksessa Vasuri () -nimisen kaupan, jossa myydään vasenkätisille suunnattuja tuotteita. Hän perusti kaupan 3. kauden jaksossa ”Ystävä hädässä”, sitä ennen hän oli ollut apteekkari.


title: Ned Flanders

text: Kuten talonmies Willie, myös Ned Flanders näyttää aina ilman paitaa paljon lihaksikkaammalta kuin muuten. Hän harrastaa kuntoilua ja on voimakas.


title: Ned Flanders

text: Joissain sarjan jaksoissa on absurdeja irtovitsejä, joissa Jumala ilmestyy taivaasta auttamaan Flandersia tämän ollessa pulassa.


title: Ned Flanders

text: Sarjan alkupuolella Ned Flanders oli onnellisesti naimisissa Maude Flandersin kanssa, joka kuitenkin kuoli Homerin tahattomasti aiheuttamassa onnettomuudessa 11. kauden jaksossa ”Autoilun uhri”. Lisäksi 10. kauden jaksossa ”Ned Flandersin uusi elämä” Flanders syyllistyi kaksinnaimiseen mennessään Homerin yllytyksestä ja hetken päähänpistosta humalassa naimisiin lasvegasilaisen tarjoilijan kanssa (ilmeisesti ainoa kerta koskaan, kun Ned on ollut humalassa), mutta tämä liitto jäi merkityksettömäksi, vaikka Flandersin ”Vegas-vaimo” myöhemmin ilmaantuikin hetkeksi Springfieldiin 13. kauden jaksossa ”Perhetarkastus”. Mauden kuoltua Ned eli leskenä poikiensa Rodin ja Toddin kanssa. Hänellä on ollut suhteita muun muassa Hollywood-näyttelijättär Sara Sloanen ja kristillisen rock-laulaja Rachel Jordanin kanssa.


title: Ned Flanders

text: Flanders alkoi tapailla opettaja Edna Krabappelia 22. kauden viimeisessä jaksossa ”Miehiä menneisyydestä”. Katsojat saivat äänestää 22. ja 23. kauden välisellä tauolla Simpsonien internet-sivulla, tulisiko Nedistä ja Ednasta pysyvästi pari, jolloin enemmistö äänesti puolesta. Nedin ja Ednan kerrottiin menneen naimisiin 23. kauden jaksossa ”Nedna”. Ednan ääninäyttelijä Marcia Wallace kuitenkin kuoli vuonna 2013, joten Ednan hahmo poistui sarjasta 25. kauden aikana. Ednan kohtaloa ei ole täsmennetty, mutta hänen on annettu ymmärtää olevan kuollut, joten Ned on nyt kaksinkertainen leski.


title: Ned Flanders

text: Ned Flandersin vanhemmat Ned Sr. ja Mona Flanders olivat vapaamielisiä beatnikeja, jotka antoivat pojalleen täysin vapaan kasvatuksen. Heidät nähtiin ensimmäisen kerran lyhyessä takaumassa 6. kauden jaksossa ”Pennin venyttäjä”. 8. kauden jakson ”Barbaran pyörteissä” mukaan vapaa kasvatus teki Nedistä lapsena kurittoman ja hyperaktiivisen, joten vanhemmat veivät hänet laitoshoitoon. Siellä annettu selkäsaunaterapia sai hänet lopulta talttumaan, mutta seurauksena hän ei pysty enää ilmaisemaan mitään kielteisiä tunteitaan. Nedin vanhemmat ovat yhä elossa. Heidät nähtiin sarjan nykyhetkessä ensi kerran 23. kauden jaksossa ”Nedna”. He esiintyivät myös 24. kauden jaksossa ”Parempia ihmisiä”, jossa Nedin isä kutsui tämän äitiä nimellä Capri. Ned Flandersin isoäiti nähtiin muutaman vuoden päähän sijoittuneissa takaumissa 4. kauden jaksossa ”Lisan ensimmäinen sana” ja 26. kauden jaksossa ”Taistelutantereella”, mutta hän on ilmeisesti sittemmin kuollut.


title: Ned Flanders

text: Flandersin iästä on annettu sarjassa ristiriitaisia tietoja. 10. kauden jaksossa ”Ned Flandersin uusi elämä” hän mainitsee olevansa 60-vuotias, mutta jaksossa ”Barbaran pyörteissä” hänet nähdään 30 vuoden takaisessa takaumassa, jossa hän on korkeintaan 10-vuotias.


title: Ned Flanders

text: Sarjan varhaisimpina aikoina, etenkin 1. kaudella, Ned Flanders oli lähinnä Simpsonin perheen hieman menestyneempi naapuri, jota Homer kadehti, koska Flandersilla oli onnellisempi perhe ja varaa asioihin, joihin Simpsoneilla ei ollut varaa. Pian sarjassa alettiin korostaa yhä voimakkaammin Flandersin uskovaisuutta, josta tuli hahmon näkyvin piirre. Muutos näkyi esimerkiksi siten, että vielä 2. kauden jaksoissa ”Naapurukset” ja ”Aviokriisi” Flanders saattoi tarjoilla Homerille olutta ja drinkkejä, mutta myöhemmin hänestä tehtiin raivoraitis ja alkoholin vastustaja. "Simpsonien" fanit kehittivät termin ”flanderisaatio” ("flanderization") kuvaamaan kehitystä, jossa fiktiivisen hahmon yksi ominaisuus vähitellen syrjäyttää muut ominaisuudet. Muutoksen seurauksena Flandersista tuli myös aiempaa suvaitsemattomampi.


title: Ned Flanders

text: 4. kauden jakson ”Palkitut” lopussa nähdään pariminuuttinen itsenäinen Flanders-tarina, joka on osa kuvitteellista omaa sarjaansa "The Adventures of Ned Flanders". Sillä on jopa oma tunnuslaulu, mutta yhtään toista jaksoa ei ole tehty.


title: Ned Flanders

text: 29. kauden jaksossa ”Flanders floppaa” Ned Flandersin Vasuri-kauppa meni konkurssiin ja hän löysi uuden työpaikan Springfieldin ala-asteelta Ednan entisen luokan opettajana.Arizonan Phoenixissa toimii Ned Flanders -teemainen metalliyhtye Okilly Dokilly.


title: Partiopiiri

text: Partiopiiri on useiden maiden partiotoiminnassa käytetty hallinnollinen yksikkö, joka toimii paikallisten lippukuntien yhteistyöelimenä.


title: Partiopiiri

text: Suomen Partiolaiset – Finlands Scouter ry:llä on 11 partiopiiriä. Ne myötäilevät maakuntien rajoja, pois luettuna Finlands Svenska Scouter r.f. (FiSSc), joka on Suomen ruotsinkielisten lippukuntien valtakunnallinen partiopiiri. Piirissä on lippukuntia, ja lippukuntien määrät vaihtelevat piireissä 11:stä 150:een. Ennen piiriuudistusta piirejä oli 18 - mm. Järvi-Suomen partiolaisten alueella toimi aiemmin viisi itsenäistä partiopiiriä. Partiopiireistä pienin on Pohjois-Savon partiolaiset(PoSaPa) johon kuuluu 2 lippukuntaa. Ennen PoSaPa käsitti kaikki Pohjois-Savon maakunnan lippukunnat.


title: Encyclopædia Britannica

text: Encyclopædia Britannica (latinaa, ”brittiläinen tietosanakirja”) on vanhin englanninkielinen tietosanakirja ja maailman tunnetuimpia hakuteoksia. Se alkoi ilmestyä 1700-luvun lopulla. "Britannica" on saatavana nykyään vain sähköisenä versiona. Sen kustannuspaikkana toimii Yhdysvallat.


title: Encyclopædia Britannica

text: Sähköinen "Britannica Online" sisältää noin 120 000 artikkelia. Painetun Britannican koko on rajattu noin 65 000 artikkeliin. CD-ROM- ja DVD-ROM-versiot käsittävät yli 100 000 artikkelia.